Iruzkin garatuak – 2 orrialdea – Lerro batzuk\nCategory: Iruzkin garatuak\t(page 2 of 29)\nEskubia hor dago, orain ernai dago\n2019-09-23 / Enekoitz Esnaola / 1 Comment\nGaur gauerdian bukatuko da Espainiako Estatuko legealdia, bihar desegingo dituzte Gorteak, eta bihar bertan deituko, haien agerkari ofizialean, datorren azaroaren 10eko Kongresurako eta Senaturako hauteskundeak. Eta estatuko eskubia hor dago, orain ernai dago, bozetan jarria dauka konpainia… Badu masa elektorala, 10,5 milioi boto-emaileko oinarria —behean, azken bi hamarkadetako lau erreferentzia—; eta badu —eta hau inportantea da— berriz ere Moncloara iristeko itxaropena. Egingo dituzte aurrez eta ondoren —balizko aukera baliatzeko— batzeko saioak.\n2019-09-12 / Enekoitz Esnaola / 0 Comments\nArnaldo Otegi ere izan da gaur, Bergaran, Telesforo Monzon Euskal Herrigintza Laborategiaren aurkezpen ekitaldian, Olaso Dorrean, eta eraikinaren bisita gidatuan bere inguruan zituen batzuei aipatu die halako mahaitan aurkeztu zuela ezker abertzaleak 2003an Bergarako proposamena (mahaia behean, gaur ateratako irudian). “Espainiako hauteskundeetan Euskal Herriarentzat autodeterminazio eskubidearen alde kandidatura bakarra” osatzeko proposamena izan zen. Abenduaren 16an aurkeztu zuten, eta mahaiaren atzean ziren, lehen lerroan, Jon Idigoras, Rafa Diez, Arnaldo Otegi, Jose Luis Elkoro, Arantxa Arruti; haien gibelean, Koldo Ormaetxea, Pernando Barrena, Emilie Laplazette eta Xabi Larralde. Handik hiru hilabetera tokatzen ziren Gorteetarako bozak. Ezker abertzalea ordurako hasia zen Jesus Egigurenekin-eta euskal gatazkaren konponbiderako bide berri bat urratzen, baina egoera zail batean ere bazen, legez kanporatzeagatik. Autodeterminazioa Madrilekin negoziatuko lukeen ordezkaritzaren aldeko proposamenak ez zuen irten aurrera. EAJk ez zuen ikusten. Olaso Dorreko 2003ko hitzordu hartan Otegirekin-eta hedabideak zeuden. Gaur, Andoni Ortuzar ere bazegoen han. Tankerako hautagaitza bat proposatzeko baldintzarik ez, ordea, gaur-gaurkoz.♦\n2019-09-05 / Enekoitz Esnaola / 0 Comments\n(azkeneko sarrera: 2020-1-29) Espainiako Estatuak ETAren ibilbidearen ikurtzat du Josu Urrutikoetxea, eta kosta lain kosta nahi du espetxean, urteetarako zigortua. 2019ko maiatzaren 16an Frantziako Poliziak Alpeetan atxilotu zuenetik, Parisen dute preso. Madrilek bi euroagindu ditu eskatuak, gizateriaren kontrako krimenak leporatuta (Barajas, 2006) eta herriko tabernen auziagatik. Baita bi estradizio ere, Luis Herguetaren (1980) eta Guardia Zibilaren Zaragozako kuarteleko (1987) hilketetan ardurarik izan zuelakoan. Frantzia, berriz, bi epaiketa egitekoa da: ETAren “hierarkian” kide garrantzitsua izateaz akusatuta eta 2011-2013an Osloko elkarrizketagunean ETAren egiturako kidea izatea egotzita. 2018ko maiatzean Urrutikoetxea bera izan zen ETAren desegitearen adierazpenari ahotsa jarri ziona, Marixol Iparragirrerekin batera. 2005-2006ean ETAren ordezkaria izan zen Espainiako Gobernuarekin egindako elkarrizketa prozesuan.\n2019ko atxiloketatik aurrerako testu bilduma:\n– 2019-5-16: Josu Urrutikoetxearen atxiloketa, Frantzian.\n– 2019-5-17: Egoitz Urrutikoetxearen elkarrizketa: “Frantziak erabaki politiko garrantzitsua izango du hartzeko”.\n– 2019-5-30: aske uzteko eskaera intelektual talde batek. Antzeko eskaera gehiago : I eta II.\n– 2019-6-19: baldintzapean libre uzteko erabakia Dei Auzitegiak; baina berriro atxilotu, Espainiaren eskariz.\n– 2019-7-31: familiaren lehen bisita kartzelara, Parisen baimena jaso ondoren.\n– 2019-8-9: mediku txostena galdu Frantziak.\n– 2019-9-2: prostata ebakuntza, hiru hilabete eta erdira.\n– 2019-9-11: amaraun judizial batean sartua. Auzi bakoitzaren laburpen bat.\n– 2019-9-11: baldintzapean aske ez uzteko erabakia Dei Auzitegiak.\n– 2019-11-12: Madrilen nahi duten “ikurra”. Espainiaren lau eskaeren azterketa BERRIAn. Nolako funtsa dute?\n– 2019-11-13: Madrilen lau eskaerak aztertu zituzten Parisen. Defentsak zuhurtzia eskatu dio epaileari.\n– 2019-12-10: baldintzapean libre ez uzteko erabakia Kasazio Auzitegiak.\n– 2020-1-8: Dei Auzitegia, Zaragozakoagatik estraditatzearen alde.\n– 2020-1-23: “Bakearen eledunak bakean utzi beharko dira”. Thomas Lacosteren dokumentala.\n– 2020-1-25. Urrutikoetxearentzat asilo eskaera Frantziako Gobernuari.\n– 2020-1-26: Andy Carl bake prozesuetako aholkularia: “Urrutikoetxeak aitortza merezi du”.\n– 2020-1-29: Analisia: ‘Paris erabiltzen’.\n(segituko dugu eguneratzen)\n2019-09-04 / Enekoitz Esnaola / 0 Comments\nGaur Gara-k dakar Iñigo Urkullu Jaurlaritzako lehendakariak baztertu egiten duela Eusko Legebiltzarrerako bozak datorren azaroaren 10erako jartzea, Espainiako Gorteetarako balizko hauteskundeekin batera. Bi hitzorduak sekula ez dira izan egun berean, EAJri ez zaiolako komeni. Ildo horretan, Patxi Zabaletak Nafarroako azkeneko foru hauteskundeen ondoren iradokizun bat egin zuen Hamaika Telebistako elkarrizketa batean (7.22-8.55): “pentsatu eta mahai gainean jarri” behar dela Nafarroako foru bozak noiz egitea komeni den. Esan zuen duela zortzi urtera arte herrialdean, Foru Hobekuntzak agintzen zuenez, parlamenturako bozak udaletakoekin batera egin behar zirela, baina harrezkero ez, araudia aldatu egin zutelako, eta, ondorioz, pasa den legealdian Uxue Barkos gobernuburuak bazuela foru hauteskundeak udaletakoak baino lehenago deitzeko eskumena —batera izan ziren: maiatzaren 25ean—. EAEko adibidea jarri zuen Zabaletak: “EAJri ez zaio burutik pasatu ere egiten munizipalekin batera jartzea hauteskunde autonomikoak; [hauek] egiten ditu beti beste data batean. Hori komeni zaie, zalantzarik gabe, alderdi abertzaleei”. Izan ere, udal bozak Espainiako Estatu osoan egiten dira, eta horrek asko markatzen du agenda, eta fokua, Madrilen jartzen. Hurrengo baterako ideia, hurrengorik bada.♦\n2019-07-23 / Enekoitz Esnaola / 0 Comments\nJoan den maiatzaren 16an atxilotu zutenetik, Josu Urrutikoetxea euskal presoak hil honen 31n jasoko du bere familiaren lehen bisita, La Sante kartzelan. Frantziako Alpeetan atzeman zuen Poliziak, eta utuneroztik sendiak auzitegian baizik ez du ikusi. Ekainaren 19ko auzi saioan, Parisko Dei Auzitegiko epaileek baldintzapeko askatasun eskaera ebatzi zutenean, Egoitz eta Irati seme-alabekin ordu erdi batez egoteko aukera izan zuen. Epaileek aske uzteko ebazpena eman zuten orduan, baina Espainiaren atxiloketa eskaera bat gertatu zen eta preso segitu zuen. Duela bi hilabete pasa Sallanchesen atzematean, hango erietxe batera ebakuntza egitera zihoan Urrutikoetxea. Gaixotasun larri bategatik, egunak zeramatzan pixa ezin eginda eta ezin janda. Atxiloketaren ostean, urologoak esan zuen hilabete baten buruan egin beharko zitzaiola operazioa. Ez diote egin oraindik. Parisen zunda bat jarri zioten, hilabete bateko iraungitzearekin. Berriro jarri zioten zunda, eta, familiako iturrien arabera, uztailaren 15erako programatu zioten ebakuntzaren data, baina ez zioten egin, ez presoaren erabakiagatik, eta hirugarrenez ipintzekoak dira zunda, jada ipini ez badiote. Gainera, gutunik jasotzeke segitzen du. Horretaz guztiaz gain, ETAko militante historiko ohiarentzat juridikoki eta politikoki bi hilabete intentsu izan dira. Une honetan, hainbat auzi ditu zabalik: Espainiaren bi estradizio eskaera eta beste bi euroagindu; Frantziak bi epaiketa egingo dizkio ETAren egitura politikoarekin lotuta; seguruenez, abuztuan izango da baldintzapeko askatasunaz dagoen beste eskaera bati buruzko saioa —bihar izatekoa zen—; ekainaren 19an epaileek hartutako erabakiaz fiskalaren helegite bat Kasazio Auzitegian da… Notiziak egongo dira.♦\nIruzkin garatuak (200)


Sindikatuek eginiko salaketak ukatu ditu Euskotrenek\nEuskotreneko zuzendariak osteguneko greba geldiaraziko duen akordio bat lortzea espero du, baina horretarako proposamen zehatz bat behar du mahai gainean.\nEuskotreneko zuzendaritzak argi eta garbi errefusatu ditu sindikatuek eginiko salaketak. Horietan, hitzarmen kolektiboa bete ez izana salatu dute enpresako langileek, greba egiteko hiru egun gelditzen direnean giza baliabideak errespetatu ez dituztela gaineratuz.\nJosé Ignacio Asensio Euskotreneko zuzendari orokorrak agerraldia egin du gaur Bilbon. Bertan, langileen protesta honen aurrean enpresaren jarrera azaltzen saiatu da.\nEuskotreneko enpresa-batzorde iraunkorrak aldi bateko langileen kontratazioen murrizketa, geltokietako langileen estaldura gabezia eta langileek beraien erosahalmenean izan duten galera salatu du. Kexa horiez gain, bete gabe dauden lanpostuetarako enpresa kanpoko zein barruko jendea kontuan hartzea eskatu dute, eta, bide batez, diru publikoarekin zuhur jokatzea.\n% 50eko zerbitzua puntako orduetan\nGeldiuneak ostegun honetarako deitu dituzte, eta Santo Tomas eguna dela aprobetxatuz, lau orduko lan-uzteak antolatu dituzte: 09:00-11:00 artean eta 17:00etik 19:00ra.\nGrebaren ordutegiak puntako orduetan izango du eragin gehien, beraz, ordu horietarako, % 50eko zerbitzua eskaintzea da gure helburua azaldu du Asensiok. Beste orduetan % 30eko zerbitzua eskaintzea da gure helburua.\nInformazio gehiago:Eitb: Sindikatuek eginiko salaketak ukatu ditu Euskotrenek


Lehenengo 50 emakumezkoen taldeak dagoeneko Donosti Cup-en erregistratuta daude\nDonosti Cup 2019an, emakumezkoen futbola berriro ere nabarmen berezia izango du. Alde batetik, 100 taldeen langa gainditzea espero da bosgarren urtez jarraian, eta, bestalde, Espainiar eta atzerritar lehen mailako taldeak berriro izatea.\nOrain arte, Espainiako, Frantziako, Estatu Batuetako, Kanadako, Palestinako eta El Salvadorreko 51 taldeek berretsi dute bere partaidetza eta laister talde gehiago bere partaidetza konfirmatzea espero da eduki degun interesa aurreikusita.\nHerrialdez, momento honetan Espainia izango zen ordezkari gehienak izango dituena 25 taldeekin eta gainera gaur egungo maila handiko klub nazionalak izango ditugu: Madrid CFF, Sant Gabriel edo Futfem Talent.\nEstatu Batuarrak jarraitzen dio 16 emakumezko taldeekin, non berriz ere klub beteranoak izango ditugu, adibidez: Wisconsin International, NW United edo PacNW eta talde berri ugari ere txapelketa lehenengo aldiz ezagutko dutenak: Sharks, Eagles, Breakers LA ó Santa Monica.\nOndoren Frantzia daukagu 5 taldeekin. Azpimarratzekoa Olympique de Lyon-en partaidetza bigarren urtez, joan den urtean talde bakarrarekin parte hartu zuen G14 mailan eta bigarren geldiltu ziren eta aurten berriz bi taldeekin datos: G14 eta G12.\nKanadatik 3 talde etorriko dira Oak Ridges, CNS Fiore eta Wave VI klubak ordezkatuz.\nEta azkeneko bi herrialde ordezkatuak Salbadorea, College Cup taldearekin, eta Palestina, Not to Forget Jenyn taldearekin izango dira.\nDonosti Cup-a 4 emakumezkoen mailak dituela gogorarazi nahi dizuegu: G18. G16, G14 eta G12. Lehenengo hirurak 11-ako futbolara jolasten dute eta azkeneko berriz 8-kp futbolara. Partidak artifizialezko zelaietan jolasten dira eta deialdiak 11ko futbolan 20 jokalariena da eta 8ko futbolan berriz 16koa.\nAzkenik Espainiako Sub17ko selekzioa Munduko txapeldun bezela altza dena orain dela gutxi 3 Donosti Cupeko jokalariak izan ditu bere lerrotan.


Beilatokiaren kokapenari eusten dio San Felipe Elkarlaguntzak - Arrasate - Goiena.eus\nBeilatokiaren kokapenari eusten dio San Felipe Elkarlaguntzak\nEneko Azurmendi 2021-06-09 10:28\nIgnacio Zuloagako 2.atarian egin asmo dute beilatokia.\nErabakia "irmoa" dela nabarmendu du ohar bidez, "batzar nagusian botoen %73 ingururekin onartu baitzen", eta San Felipeko Gobernu Batzordeak lokala erosteko eskritura dagoeneko eginda daukala gaineratu du. Sinadura bilketaren harira, erakundeak dio iritzi oro errespetagarria dela, "baina oinarri sozial zabalak ematen dion legitimitatearekin, San Felipe Elkarlaguntzari bakarrik dagokio, ezarritako lege-esparruaren barruan, bere beilatokia non kokatu erabakitzea".\nSan Felipeko kide diren pertsona batzuek erakundetik kanpoko bideetatik aurkaratzeak "erakundearen eta hura osatzen dutenen aurka" egiten duela dio oharrak. "Izan ere, azken batzar nagusiaren erabakia ezeztatzen den bitartean, pertsona horiek gainerako bazkideak bezain behartuta daude ebazpen hau betetzera, gure estatutu sozialetan jasotzen den bezala. Elkartekide batzuek haien aurkakotasuna adierazi eta erabaki horren aurka bozkatu ahal izan zuten batzar berean, botoen ia 3/4ek emandako ebazpenaren lekuko presentzialak izanik, eta, orain, komunikazio- eta sinadura-bilketa kanpaina baten talde sustatzaileko kide izatea, hornitu garen prozeduretatik kanpo dago".\nEra berean, San Felipeko bazkideen beilatokiaren kokapenaren aurkako "edozein oposizio legitimo" San Feliperen barruan garatu behar dela azpimarratu du erakundeak, "gure estatutu sozialek horretarako gaitzen dituzten bideei jarraituz".\nErdiguneko kokalekua, "ondo komunikatua"\nProiektatutako beilatokiaren diseinuak Osasun Sailaren aurretiazko onespena daukala adierazi du San Felipek. Lokalari eta inguruneari dagokienez, nabarmendu du 2. atariko hormarekin "mankomunatutako eremua" baino ez duela izango, "gaur egun okupatu gabeko merkataritza-lokal baten azpian dagoelako eta beste aldean merkataritza-lokal bat duelako mugakide".\nOinplano angeluzuzeneko lokal bat da, fatxada eta atari "zabal eta abegikorrekoa", senitartekoak, lagunak eta ezagunak hartzeko. "Bitartean, familiak hildakoa zaintzen du bere hiru beilatokietako batean, eta agur intimoen edo zeremonia zibil edo erlijiosoen beharretara ere egokitzeko gai da. Erdiguneko kokalekua dauka, ondo komunikatua, oinez minutu batera iristeko modukoa garraio publikoko bi geralekutatik, lau minutura gertuko aparkaleku publikoetatik, eta parrokiatik antzeko distantziara, San Frantziskotik 100 metrora dagoela ahaztu gabe. Gainera, eremu horretako udal-hirigintzako bilakaerak ibaiaren estaldura irekitzea eta oinezkoentzako bidea gero eta handiagoa izatea aurreikusten du".\n"Izaera sozial nabarmeneko" ekipamendua\nSan Felipeko beilatoki bat "izaera sozial nabarmeneko" ekipamendutzat hartu behar da, bere bazkideen eta Debagoieneko gainerako biztanleen zerbitzura, milioi erdi eta milioi bat euro arteko inbertsioa eskatzen duena, erakundearen arabera. "Kopuru horien aurrean, azpiegitura horren bizitza edo erabilera 20 urtetik gorakoa izan behar da, eta, ziurrenik, zenbait hamarkada gehiago, dagozkien birmoldaketekin. Beraz, ezinbestekoa da begirada altxatzen saiatzea hileta-errituen etorkizuna ikusteko. Ondorioz, galde diezaiogun geure buruari nolakoak izango diren 2040ko hiletak. Eta 2060an? Zeremonia laikoak izango dira? Gertukoenen arteko topaketa intimoak bakarrik? Edo, besterik gabe, ezer ez?".\n"Ziur asko", ez oso epe luzean, hiletek gaur egungo konfesio-konnotazioa galduko dutela adierazi du San Felipek, ezkontzekin gertatu den bezala. "Izan ere, 30 urtetan ezkontzak elizan %80 ospatzetik gaur egun 5etik 1 izatera murriztu dira. Hala ere, gaur egun, Espainiako hileten % 82k konfesionalak izaten jarraitzen dute, eta beste mota bateko hiletak, berriz, %18k".\nHorri lotuta, honako hausnarketa egin du: "Arrasaten zergatik ez da lortzen hileta laikoen %18? Erantzuna da estalitako instalazio duin eta egokien falta. Hileta-ekintzen sekularizazioranzko eraldaketa saihestezina, ziurrenik, hasieran pixkanaka gertatuko da, eta gero, modu malkartsuan, instalazio duin eta egokiak izan eta sekularizatuagoak diren belaunaldi berriak zahartuz doazen heinean. Zantzu guztien arabera, 2040an hileta-elizkizunen erdia baino gehiago familia-zeremonia intimoak edo zibilak izango dira".\nBeilatokiaren funtzioaz eta kokapenaz\nHasiera batean, erakundearen esanetan, beilatokiek prestatuko dituzte tarteko edukiera duten zeremonia-gelak. "Beilatokiak hildakoaren bela-funtzioa izateari utziko dio, eta senitartekoak eta gertukoak biltzeko eta gure maiteei modu duin, eroso eta seguruan agur esateko lekua izango da. Ez da soilik orain arte ezagutu ditugun beilatoki ezberdinak dituen tanatorio tradizionala, baizik eta topaketarako eta agurrerako lekua, parrokiak gaur egun betetzen duen funtzio berarekin. Horregatik, hirigunean kokatu behar dira".\nBestalde, Gipuzkoako hainbat errealitate jarri ditu eredu moduan. "Erdiguneko beilatokiak, etxebizitza-eremuetatik gertu daudenak, Donostian, Errenterian, Azpeitian eta Hernanin aurki ditzakegu; izan ere, udalerri horiek merezi izan dituzte erakundeen eta udal-ordenantzen oniritziak".\nBeste instalazio edo negozio bat balitz, zer?\nGaur egun gutxi dira hileta zibila beste leku batean egiteko asmoa dutenak, San Feliperen arabera, eta "gehiengo handi batean", senideak San Joan Bataiatzailearen parrokian agurtzen dituzte arrasatearrek, elizkizun erlijiosoekin, erdigunean, ondo komunikatua eta irisgarria den elkargune eta agur-leku batean. "Hala ere, kokaleku horren inguruan, hainbat hamarkadatan zehar, haurrak, tabernak, musika eta jaiak aurkitu dira, eta, kasu askotan, hileta-elizkizun batekin bat etor zitezkeen", gaineratu du.\nGaur arte, dio, horrek ez zuela inor harritzen. "Orain, ordea, badirudi heriotza herriz kanpoko ateetatik erbesteratu behar zela bizilagun batzuen arabera. Beilatokiaren kokapenaren aurkako erreakzioa bera izango zatekeen taberna, arrandegi edo merkataritza-zentro bat balitz? Zorionez, gure gizarteak lege-esparrua, arauak eta udal-ordenantzak ditu, guztien onerako erabakiak hartzeko aukera ematen dutenak".\nBeilatokia, arrasatear guztien ahotan\nEneko Azurmendi eka 10 Arrasate\nKokapenari desadostasuna adierazten dioten 1.055 sinadura jaso arren, San Felipe Elkarlaguntzak adierazi du erabakia "irmoa" dela, "batzar nagusian...\n1.055 sinadura, beilatokiaren kokapenari desadostasuna adierazteko\nEneko Azurmendi eka 04 Arrasate\n"10 ordutan 1.055 sinadura batu ditugu, eta oraindik jendea galdezka daukagu", azaldu du Juan Mari Belategik, Ignacio Zuloagako bizilagunetako bate...


txintxarri.eus: Gaztetxoenek hasi dute festa\nGaztetxoenek hasi dute festa\nLasarte-Oriako ikastetxeetan izan dira lehenak Inauteriak ospatzen. Garaikoetxea eraikinekoak euskal inauteriei egin diete erreferentzia. Sasoeta Zumaburun eta Landaberri LHn lanbideen gaiari heldu diote\nLandaberri LHko ikasle eta irakasleek ikuskizun polita eskaini dute.\nTxintxarri 2018/02/9 18:15\nAskok mozorroei azken ukituak ematen ariko dira oraindik, larunbatean, Inauterien egun handian, jarriko baitituzte indar guztiak. Baina festa hasi dute batzuk, ikastetxeetatik bertatik. Gaztetxoenak izan dira lehenak mozorroak ipintzen. Landaberri Garaikoetxean, Sasoeta Zumaburun eta Landaberrin hasi dute festa.\nEuskal inauteriak landu dituzte Garaikoetxea eraikinean. Haur Hezkuntza eta Lehen Hezkuntzako lehen eta bigarren mailakoak dantzan aritu dira. Eguraldi txarra dela-eta gimnasioan egin behar izan dute, eta gurasoak ezin izan dira gerturatu.\nSasoeta Zumaburun, berriz, aurtengo gaiari heldu diote: lanbideei. Suhiltzaileak, mekanikoak, pintoreak, argazkilariak... Lehen Hezkuntzako haurrak ofizioen ordezkaritza zabala erakutsi dute.\nLandaberri LHn ere herrirako aukeratutako gai orokorra hartu dute abiapuntutzat, eta denetariko mozorroak soinean, ikuskizun polita eskaini dute gimnasioan. Aretoa kolorez bete dute suhiltzaileek, jatetxeko langileek, lapurrek, arotzek, zurginek, rap abeslariek, saskibaloi jokalariek, zinema munduko langileek...eta mekanikariz jantzitako irakasleek, emanaldia biribiltzeko. Asteburura begira motorrak bero-bero dauzkate gaztetxoek eta irakasleek. Bihar ere aukera aparta daukate Lasarte-Oriako festaz gozatzeko.


Nankingo sarraskia - Wikipedia, entziklopedia askea.\nwartime sexual violence (en)\n1937ko abenduaren 13a - 1938ko urtarrila\nHilketak sei aste iraun zituen, eta 200.000 pertsona baino gehiago hil ziren. Horrez gain, soldadu japoniarrek milaka emakume txinatar bortxatu zituzten. Datu zehatzik ez dagoen arren, bortxaketak 20.000 eta 80.000 bitartean izan zela uste da. Datu hau, Japoniako gerra auzitegiak eman zuen jakitera, eta beharbada, bortxaketa kasuak gehiago izan ziren.\n2 Nanjingo Segurtasun Gunea\nSarraskiari buruzko datu gehienak, hirian garai hartan bizi ziren biztanle europarrei esker eman ziren jakitera, askotan, familiei idatzitako gutunetan. Gutun haietan bortizkeria izugarriak deskribatzen ziren.\nSoldatu japoniarrek adin guztietako emakume txinatarrak bortsatu zituzten, haurretatik 80 urtetik gorako emakumeetara. Askotan, bortxaketak, egun argitan burutzen ziren, eta maiz, emakumearen familiakoen aurrean. Soldaduek emakumeak etxez etxe bilatzen zituzten, eta gehienetan, bortxaketa burutu eta gero, emakumea hil egiten zuten, aurretik tortura bortitza praktikatuz, horien artean baginatik sartzen zizkieten objektuak.\nBeste emakume batzuk, bortxatzeaz gain, soldaduen sexu beharretarako prostituta bihurtzen zituzten, esklabotza sexualera behartuz. Bestelako lekukotasunek, familiakoen artean behartutako sexu-harremanen berri ematen dute, guraso eta seme-alaben artean. Haurdun zeuden emakumeak bortxatu zituzten, monje budistak sexu-harremanak izatera behartu zituzten, eta gizon txinatarrak hildako gorpuekin sexu-harremanak izatera behartu zituzten.\nBortizkeria, Nanjing hiriaren okupazioaren hasieran gogorren eman bazen ere, ondorengo urteetako Japoniar okupazio osoan zehar eman zen.\nNanjingo Segurtasun GuneaAldatu\nJohn Rabe enpresagizon alemaniarra eta Nanjingen bizi zen europar atzerritar talde bati esker, Nanjingo Segurtasun Gunea ezartzea posible egin zen, hiriko enbaxada eta Nanjingo unibertsitatean. Segurtasun gunean, 200.000 txinatarrek hartu zuten babesa, horrela, japoniarren hilketetatik ihes eginez.\nNanjingo Segurtasun Gunea\n(Gaztelaniaz) Sarraskiari buruzko gaztelaniazko bloga.\nGaiari buruz Berria egunkarian agertutako albistea.[Betiko hautsitako esteka]\nAzken aldaketa 26 martxoa 2021(e)an, 05:16(e)tan\nOrriaren azken aldaketa: 26 martxoa 2021, 05:16.


Datua Espainiako Gobernuaren txostenean dakar, 2019ko ekainaren 6ko datarekin, Jon Iñarritu diputatuak Gobernuari Parlamentuan eginiko galderaren ondotik Foro Sozial Iraunkorrera helarazitako txostenean hain zuzen.\n2013an eginiko Lehen Foro Sozialeko hamabi gomendioetako bat gai honi dagokio. Hitzez hitz hauxe dio 10. gomendioak: «Estatuaren segurtasun-indar eta -kidegoen kopurua eta eginkizuna birdimentsionatzea gomendatzen dugu errealitatera moldatuz. Halaber, segurtasun-indar eta -kidegoen gaineko kontrol-mekanismoak indartu behar dira erakunde eta gizarte zibilaren aldetik».\nAurrerapausoa da, beraz, konponbide prozesuan. Eta aurrerapen hori modu naturalean gertatzen ari da, eztabaidarik eragin gabe.\nAlor honetan oraindik bide luzea dago egiteko eta pauso sendoak eman beharko dira, bai birdimentsionamenduari dagokionez (egun gure herrian 6,6ko polizia-ratioa dugu mila biztanleko; Espainiako Estatuan erdia den bitartean, 3,61), bai kidego horiek haien biktimekiko duten arduraren aitortzari dagokionez.\nGuardia Zibila eta Polizia Nazionala, haien funtzioen jardunean, giza-eskubideen urraketa ugariren arduradun izan dira, gure herriak bizi izan duen indarkeria-zikloan.\nKidego horien eskutan, 219 lagunek bizitza galdu zuten Egiari Zor Fundazioaren arabera eta 746ek garrantzi handiko zauriak pairatu zituzten Eusko Jaurlaritzaren arabera.\nHorrez gain, Eusko Jaurlaritzaren enkarguz eginiko torturen txostenaren arabera, EAEn dokumentatutako 4.113 kasuetatik, Guardia Zibila 1.792 kasutan dago nahastuta eta Polizia Nazionala 1.785 kasutan1.\nZentzu horretan, nazioarteko zuzenbidea oso argia da giza-eskubideen alorrean. Erabat larria deritzo eskubideok jagoteko ardura dutenek eskubide horiek urratzen aritzeari.\nBiktima guztiek egia, justizia eta erreparaziorako duten eskubidearen inguruan gure herrian kontsentsu transbertsal zabala lortu da oztopo ugari gaindituta. Gauza bera torturaren biktimen kasuan, joan den ekainaren 20an Eusko Legebiltzarrean ikusi dugun moduan biktima horien ezinbesteko erreparazioari buruz adostasun zabala lortu da eta egun bat ezarri da horien errekonozimendurako.\nHala ere, Estatuaren segurtasun-indar eta -kidegoen biktimek beraiekin izandako topaketetan jakinarazi digute oraindik ere “bigarren edo hirugarren mailako” biktima sentitzen direla; errekonozimendurik gabe eta baztertuta daudela diote.\nEuskal gizarteak ezin du ontzat eman ETAren, GALen edo kidego parapolizialen biktima bakar bat sekula sozialki edo instituzionalki baztertuta senti dadin berriro ere. Zentzu horretan, aipatutako kontsentsuak esakune hutsera murrizteko arriskua du, konkreziorik gabe, baldin eta pertsona guztiok ez badugu edukiz betetzea lortzen.\nHorrexegatik, gure iritziz, Estatuaren biktimen errekonozimendu eta memorian aurrera egin behar dugu, irmo.\nBiktimak oso eszeptikoak dira justizia lortzeari buruz. Eta nagusiki egia eta errekonozimendua aldarrikatzen dituzte.\nHelburu hori dela eta, gure ustez aurrerapauso garrantzitsua izango litzateke Espainiako Gobernuak, giza-eskubideen urraketa horien ardura izan zuten gobernuen izenean, bere gain hartuko balu bere ardura politikoa eta biktimei barkatzeko eskatuko balie.\nOso garrantzitsua da memoria kritiko partekatu bat eraikitzea, gertatutako ezer ahaztu gabe, gizarte honi bizikidetza demokratikoa eraikitzeko norabidean aurrera egiten uzteko.\n1Nabarmendu behar dugu datuok haien funtzioen jardunari baino ez dagozkiola, ezaguna baita Guardia Zibileko eta Polizia Nazionaleko kideen partaidetza bai ekintza parapolizial direlakoetan bai gerra zikinean (BVE, GAL, Acción Nacional Española, Grupos Armados Españoles eta abar). ETAko kideekin izandako enfrentamenduak ez dira sartzen.


Arrosatik Lekornera, hemezortzi urtez aldarrikapen doinuak zabalduz - GARA\nLekuz aldatzearekin batera, Euskal Herria Zuzenean jaialdia irudi berritu batekin agertuko zaigu datorren ekainaren 28, 29 eta 30ean Lekornen.\nArrosako zolatik Idauze Mendira, eta handik Heletara igaro ondotik, XVIII. edizioa Lekorneko Garroa jauregian lekutuko da. Hala, urte luze horietan festibalean aritu diren laguntzaile eta antolatzaileekin zubia eraiki nahian, EHZren antolatzaileek, azkarki, Arrosatik datorkien «ondarea» aldarrikatu nahi izan dute.\n«Hainbat belaunaldi ibili dira festibalean, eta gu gara horren ondarea edo fruitua», nabarmendu zuen atzo Eneko Etxegarai lehendakariak. «Herrien Eurorocka World Konpainien aurka» eta «Elkarrekin herria eraiki dezagun» Arrosaren garaian zabaldu lemak beren egin dituzte egungo antolatzaileek, EHZ ez dela beste edozein «musika festibal bezalakoa» aldarrikatzeko. Halere, argi utzi zuten aldarrikapenak «2013ko Euskal Herriko gizartearen perspektibetan» finkatuko dituztela.\n«Beste gizarte eredu bat proposatzen den heinean, bizipen oso bat proposatzen da. Norberarenetik kolektibora pasatzen gara», ohartarazi zuen Etxegaraik. Euskal Herriarentzat beste gizarte eredu bat sortu nahi dute EHZ jaialdiko antolatzaileek hiru egunez Garroako soroetan, euskaraz, elkartasunez, herritarrek eraikia, antikapitalista eta internazionalista.\nAlternatiben munduan murgiltzeko, bere garaian Arrosa zen bezala, festibalak «ametsari bizia eman nahi dion edonori» ateak zabaldu nahi dizkio. Festibalaren jatorriarekin lotura egiteko duten nahikeria hori Willis Drumond eta Fermin Muguruzak landu kantuarekin ere hezurmamitzen da, aurretik festibalak ezagutu duen abesti bakarra, Aire Ahizpek EHZrentzat sortutako «Arrosako zolan» baitzen. Leku aldaketarekin sortzen den «garai berria» kantu bati lotu nahi izan diote, beraz.\n«EHZk orrialde berria irekitzen du, eta horrekin elkartasun deialdi bat, biharko festibala elkarrekin eraiki dezagun», esan zuten. Musikalki zuzena den «Herri sorta» izena du Willis Drummond taldeko kideek landu duten abestia.\nBideoklip parte hartzailea\nJurgi Ekiza da kantuaren egilea, eta EHZk egin eskakizuna beraientzat «ohore bikoitza» dela nabarmendu zuen: taldekideak hasieratik festibalaren jarraitzaileak izan baitira, eta, bestalde, Fermin Muguruzarekin aritu direlako. «95ean, Fermin ikusi nuen lehen aldiko Baionan, festibala bultzatzeko egin zen aurreko kontzertu batean. Horrek bultzatu ninduen euskara ikastera», esan zuen Ekizak. Kantua laguntzeko, «elkarlana eta elkartasuna» islatzeko xedez, bideoklip parte hartzailea eraikitzeko deialdia zabaldu zuten atzo. Bakoitzak bere herri edo eskualdean egiteko parada du. Euskal Herriaz duten irudia, «z» hizkia erabiliz, argazkitan hartu beharko dute eta EHZra bidali.\nAzkenik, «auzolana» gai nagusiaren ildotik, jaialdian auzokideen topaketak antolatuko dira. Euskal Herrian auzolanaren inguruan eramaten diren esperientzia ezberdinak elkartu nahi dituzte bertan, eta, horretarako, elkarte eta mugimendu oro deitu zituzten beraien lanak aurkez ditzaten hurbiltzera.\nEgitarau osoa apirilaren 25ean plazaratuko dutela jakinarazi zuten atzo. Oraingoz, EHZn Jimmy Cliff, Keny Arkana, Fermin Muguruza, Etienne de Crecy, Anestesia, Belako, Zoluak, Itziarren Semeak, Herri Oihua, Iheskide eta Willis Drummond musika talde eta kantariak izanen direla iragarri dute.\n«Herri sorta» abestia\nHerri hunek ditu mila kolore, ehunka herri, hainbat auzo ere... muga bat erdian, sei uniforme... normala ote?\nErrege bat, 11 lehendakari, zenbat erakunde? Zenbat alderdi? Ta denak herriaren ordezkari? ba al da zilegi?\nHiru hizkuntza, baita gehiago ere, aberats gaitezen pobretu gabe: Europako hizkuntza zaharrenari eman diezaiogun merexi duen lekua!\nMila tresna eta mila erritmo, kanta bakoitzean oihu bat dago, bizitza borroka bat delako... bizitza besta bat delako....\nBat egiten gaituena ez da historia, proiektua da, Herri hori zurea da ere\nsenditzen bazara horren parte\nParte hartuz, parte izan\nirrikitan, irakitan, sutan\nborroka ta besta koropiloan\nInperioaren funtzionamenduak sortu du ezaxolaren armada. Haien arauak ez dira gureak egarri gira oino!\nHerri hunen sorta jastatzeko ala bere zaporeaz horditzeko Garro jauregian hitzordua dago Euskal Herria Zuzenean\nItxura'ta norgehiagoka, ez da hori gure jokoa.... auzolanaz dira eraikitzen,\nnahi ditugun herri'ta munduak\nParte hartuz parte izan\nHERRI BAT ZUZENEAN.......\namodio, sexu, ala biak betan\neztabaida ezin adostuetan\nkoropilatzen diren mihietan.


Euskadiko Kutxak 51,4 milioi euroko mozkinak lortu ditu - Laboral Kutxa Prentsa aretoa\nEuskadiko Kutxak 51,4 milioi euroko mozkinak lortu ditu\nJanuary 18, 2011 -an argitaratua cajalaboral(e)k\nEuskadiko Kutxaren zerga osteko emaitzak 51,4 milioi eurokoak izan dira.\nKopuru hori aurreko ekitaldikoa baino % 9,8 txikiagoa da, Gestio Planean finkatuta zeuden aurreikuspenen araberakoa, hain zuzen ere.\nBezeroei emandako kreditua 16.471,3 milioi eurokoa izan da guztira, % 1,9ko jaitsiera txikiaren ondoren. Etxeko ekonomietako inbertsioak ere behera egin du apur bat, % 0,7 zehazki, hala hipoteka-maileguetan nola kontsumorako finantzaketan eskaria txikitzearen ondorioz. Enpresei dagokienez, urtetik urtera % 4,5 txikitu da kreditu eta maileguetan emandako kopurua, nahiz eta, 2010eko esperientziari jarraiki, 300 milioi euroko Euskadiko Kutxa Likidezia Linea gaitu den. Dena den, eskaria doitzearen eraginez, linea hori ez da osotasunean estali. Entitateak lankidetza estua du jarduera garatzen duen lurraldeetako erakunde guztiekin, eta haiekin sinatutako hitzarmenetan kudeaketa aktiboa egiten du.\n«Pasiboko gerra» deritzona izan da ekitaldiko ezaugarririk aipagarriena. Entitateak gerra horretan ez parte hartzea erabaki zuen, likidezia-posizio sendoa zuelako. Horri eskerrak, erakarpen-kostuei eustea lortu du, eta, hala ere, pasiboko saldoek ez dute gorabehera handirik izan. Horren guztiaren ondorioz, bezeroen zorroetan % 0,1eko gorakada gertatu da.\nAtal honetan, Max Kontuaren bilakaera da aipatzekoa, % 20ko igoera izan baitute haren saldoek. Errentagarritasuna, erabilgarritasuna eta komisiorik eza uztartuz, 225.000 bezero titularretik gora izatea lortu du. Beste alde batetik, BGAE-en eta Pentsio Planen saldoek % 5,19 egin dute gora.\nBerankortasun-tasak portaera ona izaten jarraitzen du: % 3,17ko ratioa eman du, sektoreko txikienetakoa. Urrian, % 5,58koa zen sektoreko batez bestekoa.\nCore Capital ratioaren arabera, Euskadiko Kutxak % 10,84ko ratioa du, eta, beraz, sektoreko lehen bost erakundeen artean dago. Ratio horrek arriskuaren arabera haztatutako aktiboetako lehen kategoriako baliabide propioen maila islatzen du, eta berebiziko garrantzia du egoera okertzen denerako.\nHorri dagokionez, hauxe gogorarazi beharra dago: Basilea III itunaren kapital-eskakizun berrien arabera, 8 urteko epealdian kapitala % 10,5ean kokatu behar da (core capital ratioa eta koltxoi antiziklikoak barne hartuta). Euskadiko Kutxak gainditua du, dagoeneko, kopuru hori.\nEntitateak lasai egoteko moduko likidezia maila du: % 85eko gordailu-ratioa du, emandako kredituen gainean. Estatuko lehen bost entitateen artean dago, hortaz. Kutxek % 71ko eta bankuek % 62ko indizeak dituzte. Bestalde, 2013aren amaierara arte Euskadiko Kutxak ez du handizkako merkatuetako mugaeguneratzeei aurre egin beharrik.\nInteres-tasa txikien eta pasiboko gerraren ondorioz, bitartekaritza-marjinak izugarri ari dira txikitzen. Euskadiko Kutxaren kasuan, jaitsiera hori % 19,5ekoa denez, Kudeaketa Planean aurreikusi baino portaera hobea izan du.\nEmaitza ez errepikariek (kapital-merkatuko jardueraren ondoriozko dibidendu eta emaitzek) ekarpen txikiagoa egin badute ere, marjina arrunta 376,9 milioi eurora iritsi da. Entitateak negozio errepikariarekin baliabideak sortzeko gaitasuna duela erakusten du horrek.\nAdministrazio-gastuek % 2,4ko beherakada izan dute. Hori dela eta, efizientzia-indizea, hau da, administrazio-gastuek marjina arruntetik zurgatzen dutenaren ehunekoa, % 44an kokatu da. Entitatea aurreneko posizioetan kokatzen du horrek, erakunde handiago batzuek baino ratio askoz hobea baitu. Euskadiko Kutxak egungo agertokira egokitzeko duen gaitasunaren erakusgarri da datu hori.\nBerankortasun-indizeari eutsi izana da daturik esanguratsuenetakoa. Portaera bikaina izan du sektorearekin alderatzen badugu, % 3,17ko datua eman du eta. Nabarmentzekoa da, gainera, zalantzazko aktiboen hazkunde-erritmoak behera egin arren, aktiboak narriatzearen ondoriozko zuzkidura-beharrak 152,2 milioi eurokoak izan direla. Horrenbestez, zalantzazko aktiboen estaldura-ratioa % 82an kokatu da, aurreko ekitaldian baino % 72 gorago. Sektorekoa baino nabarmen hobea izan da, urrian % 58koa baitzen hura.\nEmaitza Kontua 2010-12-31n\nInteresak eta etekinak\nInteresak eta zergak\nAmortizazioak eta beste ustiapen-emaitza batzuk\nZuzkidurak eta Galerak aktiboak hondatzeagatik\nZergak ordaindu aurreko emaitzak\nEtekinen gaineko zerga\nZergak ordaindu ondorengo emaitzak


Kirolaren mundu “generikoa” (I) - Alex Uriarte - bizkaie.biz\nKirola gizartean jazoten danaren isla zuzena da, ondo jakinekoa dan lez. Bizitzako baloreak kirolean ezin hobeto apliketan dira, baita desbardintasun zein injustiziak be. XXI. mende bardinzale eta sasi-justiziazkoan, emakumeak gaur egunean bizi dauen egoerea kirol arloan modu zuzenean agertzen jaku.\nEmakumea eta gizona bardinak dira legearen aurrean esaldi potoloa, baina txanponaren arpegi bakar baten erakusle baino ez da. Izan be, legediak genero biak modu bardintsuan trataten dituan arren, esparru sozialean, hau da, gizartean bertan, injustizia begien bistakoa eta guztiz ohikoa da. Eta zelan ez, kirola be gizartearen zati dan heinean injustizia honek badauko adierazpenik kirol aldartean, modu zuzen edo zeharkakoagoan. Sarri egundoko burubakokeriak ikusi edo entzun behar izaten doguz baina beste askotan –uste baino gehiagotan- diskriminazinoa gerizpetan eta are gehiago, instituzionalki zein publikoki onartua izaten da.\nDiskriminazino honen ispilurik garrantzitsuena, zelan ez, eremu publikotik dator. Zer dala ta dauko gizonezkoen kirolak protagonismo ia osoa komunikabideetan? Emakumezkoan probak zein konpetizinoak, ostera, bigarren mailan geratzen dira, gitxiengoa dira eta ordainetan gitxiengoa izaten jarraitutea bilatzen da. Argi ta garbi dago gizonen parean jarteko ezelako interesik edo borondaterik ez dagoana. Bide honetatik jarraituz, 2015. urtean gagozala eta emakumea kirol munduan antxina sartu zala ondo dakigula, oraindino be askozaz soldata, lan sari edota hobari murritzagoak ditue. Bai bai, 2015. urtean gagoz, irakurle. Harrigarria? Bai. Lotsagarria? Are gehiago.\nTristea dan arren, irakasleek oso gitxitan jarten deutse eskoletako hezkuntza fisikoko klaseetan emakume kirolarien adibiderik ikasle eta umeei. Sinisgatxa subertaten da, bai, baina indarrean dirau neskatxak panpin edo andrakinetara eta mutikoak futbolera mugatuten dituen lege idatzi bakoak eta baztertu beharrekoak. Horregaz apurtuten saiatu ezkero, mari-mutil edo maritxu terminoei behin ta barriro hautsa kendu eta erabiliko ditue ikasleek, norbere buruaren kontra dabizala otu bage. Honegaz guztiagaz, beste hamaikatxu galdera etorri jataz burura, baina dana be ez dago zertan lehenengo egunean plazaratu. Secretos de autor dalakoak, ondo dakizu hori irakurle.\nHori bai, ez neuke amaitu gura azken kontu bat aitatu bage. Izan be, oraintsu leidu dot zelan azken Olinpiar Jokoatan (Londres garaikide eta ahalguztidunean ospaturikoak, bai) Australiako selekzinoko emakumeen saski-baloi taldeak Londresera klase turistan egin ebala hegaldia eta gizonen taldeak, lehen klasean. Honen arrazoiagaitik galdetuta, gizonezkoen taldea profesionala zala esan eban harro selekzinoko delegatuak eta emakumeena, ostera, ez ebala –ez ei dala- horren profesionaltzat joten. Gauzak halan, Londresekoak bardintasunaren Olinpiada lez bataiotu eban prensa internazionalak. Ba hau ikusita ez-bardintasunarenak subertaten jatez niri. Zinezko bardintasunerako bidean karkaba eta sasi asko igaroteko, aurreretxi akabubako eta zaharkituak irauliteko.


Aritz Zerain Miner, Euskal Herriko Bertsozale Elkarteko koordinatzailea - Bertsolari\nElkarrizketa hau Gaur8-tik atera dugu, Amagoia Mujikak egindakoa da eta 2017ko otsailaren 4ean argitaratu zen.\nAurtengoak badu etiketa berezia: 2017, Txapelketa Nagusiaren urtea. Aitzakia aparta Bertsozale Elkartera hurbildu eta barrura begiratzeko. Bertako koordinatzaileak ireki digu atea.\n«Bateko baimenak eta besteko aseguruak, gero eta zailtasun handiagoak jartzen zaizkio borondatezko lanari»\nBertsolaritza gaixotu arte maitatzen duten horietakoa da Aritz Zerain Miner, bertsolaria eta Bertsozale Elkarteko koordinatzailea. Bertsoa oholtza gainean bizi du, baina baita bileretan eta txostenetan ere. Izan ere, bertsogintzak ibili duen bidea ibili du norabide bikoitzean jardun delako. Bertsolaria plazan aritu da, baina, aldi berean, bere jardunaren inguruan gogoeta egiten eta etorkizunean ibili beharreko lerroak marrazten aritu da Bertsozale Elkartearen bitartez.\nJoan da urtarrila. Aurten, Bertso Egunik gabe.\nBertso Egunak ziklo aldaketa asko bizitu izan ditu; omenaldiak, saio esperimentalak, azken urteetako saio tematikoak… Bageneukan ziklo aldaketa bat zetorren sentsazioa. Horrez gain, Bertsozale Elkartearenak Euskal Herri mailako proiektuak izaten dira eta Bertso Egunak, sekulako indarra hartua zuen proiektuak, Donostian zuen ardatza. Horri buruz ere hausnartu beharra zegoen. Gauza bat eta bestea medio, aurten geldialdi bat egitea eta hausnarketa abiatzea pentsatu da. 47 urtean jarraian Donostian egin dugu, oso gustura gainera, eta orain gelditzea erabaki dugu. Nabarmendu nahi nuke Donostia plaza garrantzitsua dela bertsoarentzat eta Bertso Egunarena ondo irabazitako plaza bat izan dela; urtero-urtero bete izan den plaza ederra. Aurrerantzean ere Donostia garrantzitsua izango da guretzat, baina Bertso Eguna beste toki batzuetara eraman nahi genuke. Kostatu egin zaigu erabakia hartzea. Jendeak asko baloratzen duen proiektua da, baina aldatzeko beharra sentitzen genuen.\n47 urte segidan. Urtero, plaza goraino. Eta, hala ere, geratu eta hausnartzeko beharra. Erabaki horrek asko esaten du Bertsozale Elkartearen nortasunaren inguruan.\nBertsozale Elkartean egunero gogoetatzen da; proiektuka, arloka, sasoika… Batzuek esaten dute lehen gehiago gogoetatzen zela, asteburu-pasak eta horrelakoak antolatzen zirelako. Orain, esan dudan bezala, egunero gogoetatzen da eta konplexu gutxi izaten da erabakiak hartzeko, nahiz eta horiek hartzea kostatu egiten den. Guk gure bazkideak ditugu, eta, horiez gain, bertsozale askorentzat izaten da urteroko hitzordua Bertso Egunarena. Hori guztia baloratu da, baina erabaki da Bertso Eguna eraldatzeko ordua iritsi dela. Ideia da Bertso Eguna ibiltari bihurtzea, Euskal Herrian barna antolatzea.\n2017a Txapelketa Nagusiaren urtea izango da. Horrek asko markatuko du urtearen joana elkartean, ezta?\nBertsolaritzan, bertsogintzan eta elkartearen barruko lanean zikloa markatzen du Txapelketa Nagusiak, lau urteko zikloa. Txapelketa ez da helburu bat, tresna bat baizik, eta proiektu osoan eragina izaten du. Guk lau urteko ziklo horretan funtzionatzen dugu asko. Txapelketa bera gauzatzen aspaldi hasi gara. 2016ko uda aurreko bileretan ja agertzen zen txapelketaren gaia. Eta txapelketaren araudia lehenagokoa da, 2013ko txapelketak eragina baitauka araudi berrian. Txapelketaren talde antolatzailea urte eta erdi lehenago osatu eta martxan jartzen da. Oraintxe saioak lotzen ari gara. Udazkenean hasiko da eta Gabon aurreko asteburuan bukatuko da. Guztira hamahiru saio eta finala izango dira, guztira hamalau saio: sei kanporaketa, zazpi finalaurreko eta finala. Betiko egitura izango du. Baina ez da erraza izan egutegian sartzea, gauza asko izan behar baitira kontuan.\nFinala BECen izango al da berriz ere?\nAukera handiak daude. Hartara, BECeko laugarren finala izango litzateke. Tokia kontuan hartuta, Euskal Herrian ez ditugu horrelako azpiegitura asko; neguan jokatzen denez toki itxia behar duzu, aparkatzeko tokia eskaini behar du, irisgarritasuna kontuan hartu behar da… Horrelako toki asko ez daude eta horrek asko baldintzatzen du finalaren kokapena. Egia esan, gustatuko litzaiguke finala beste toki batzuetara eramatea, baina azpiegiturari begira ez dago aukera handirik. Hala ere, aurrera begira ez dira beste aukera batzuk baztertzen.\nBestelako faktoreak ere badaude. Gogoan dut finala Donostiatik Barakaldora mugitu zenean eztabaida handia izan zela. Garai hartan elkartean zeudenek kontatzen dute “Donostiatik Bilbora” saltzen zela, “Barakaldora” esatea gogorragoa egiten omen zelako. Gerora ikusi da asmatu egin dela, bertsoa erdal guneetara eramateko aukera izan delako. Barakaldon bertsogintza lantzen da eta Ezkerraldean mugimendu handia sortu da bertso eskolen bueltan. Alde horretatik balorazio oso ona egiten da, finalak oso eragin baikorra izan baitu Barakaldon eta inguruan. Eta Barakaldotik apartekoek ere dagoeneko BEC beste era batera ikusten dute, emozio positiboekin lotzen delako. Dagoeneko ez da esanahirik gabeko egitura erraldoia, bertsozalearentzat BEC hori baino askoz gehiago da.\nHainbeste jende mugitzen duen txapelketa antolatzea ez da lan makala. Antolaketa horretan mugitzen den jende asko borondatez aritzen da gainera. Bertsolarien agurretan hainbestetan agertzen den peto laranjadun armada.\nBorondatezkoen lana oso garrantzitsua da elkartearentzat. Ezinbestekoa. Esaterako, azken Txapelketa Nagusian Oionen jokatu zen saio bat. Bertako jendea erabat sartu zen antolaketa lanetan eta ingurukoak animatu zituen, giroa berotu zuen. Hori ez balitz egon, saio hori ez litzateke ondo aterako. Borondatezko lan hori da elkartearen arima eta txapelketen motorra.\nBorondatezko lana goitik behera doan jendartean Bertsozale Elkarteak asmatzen du behar duen aldiro ehunka lagun mugiarazten. Zein da sekretua?\nNik uste jende hori guztia proiektu handi honen parte sentitzen dela eta hori dela arrakastaren sekretua. Gainera, jendea mimatzen saiatzen gara. Txapelketaren arduraduna herriz herri ibiltzen da bertso eskoletan bakoitzaren egitekoak zeintzuk izango diren zehazten eta petodunei egituraren parte garrantzitsua direla sentiarazten. Bitxia da, gainera, gero eta zailagoa baita borondatezko lanarekin aritzea. Administrazioaren aldetik gero eta zailtasun handiagoak jartzen zaizkio borondatezko lanari. Gizartearen parte hartzea aldarrikatzen da, baina, gero, parte hartzen duenean, dena da muga. Bateko baimenak eta besteko aseguruak, ez da batere erraza borondatezko lana kudeatzea. Administrazioak ez du batere errazten bide hori. Irizpide horien arabera, lanok egiteko enpresa pribatuak kontratatu beharko genituzke eta jada zenbait zerbitzutarako halaxe egin behar izan dugu, segurtasun kontuetarako kasu.\nEta borondatezkoen harrobia, bertso eskolak.\nGure mugimendu guztiaren ardatza bertso eskolak dira. Bertso eskola dagoen herrian bertsolariak daude, antolatzaileak, gai-jartzaileak, epaileak, txapelketetan borondatez lan egiteko prest daudenak… bertso eskola dagoen herrian mugimendua dago. Miren Artetxe Mintzolaren bidez ikerketa bat egiten ari da Ipar Euskal Herrian bertsolaritzak hizkuntzaren erabileran duen eragina aztertzeko. Hortik tiraka bertso eskola zer funtzio betetzen ari den ikustera pasa da. Gazteen arabera, beste gune batzuetan hitz egiteko aukera ez duten gaiez hitz egiteko gune bihurtu da bertso eskola. Gaztetxo horiek garrantzitsu sentitzen dira bertso eskolan. Hortik abiatzen da Bertsozale Elkartearen mugimendu guztia eta horiek mimatu behar ditugu.\nBatzuetan esaten digute bertso eskoletatik urruti gaudela. Oreka ez da erraza, elkarrekin egon behar dugulako, baina, aldi berean, bertso eskolek autonomoak izan behar dutelako. Elkarteak ez du eragingo bertso eskoletan, lagundu egingo die eta tresnak eskainiko dizkie, baina bertso eskolek beren esentzia mantendu behar dute, bertso eskolak bata bestearen desberdinak direlako.\nIzan ere, bertso eskola bertsotan egiten ikasteko eskola baino askoz gehiago da.\nZalantzarik gabe. Hor sortzen da ekosistema kultural oso bat. Bertso eskolan inguruan dabilena bertsoak erakarrita joango da, baina baita mugimenduak berak erakarrita ere. Bertso eskolan egiten dute askok herrigintzako beste esparru batzuetan jarduteko entrenamendua. Herrigintza, kulturgintza… “gintza” askotarako entrenatzeko tokia da bertso eskola. Eta gure ekosistemarako ere ezinbestekoak dira, ez ditugulako bertsolariak bakarrik behar. Antolatzaileak, gai-jartzaileak, kazetariak, epaileak, aulkiak jartzen dituztenak, bertsozaleak… denak behar ditugu bertsogintzan.\nGainera, egitura osoa berritzeko ezinbesteko tresna dira bertso eskolak. Belaunaldi aldaketa ematen da oholtza gainean, bertsotan ari direnen artean, eta baita oholtza azpian bestelako lanetan ari direnen artean ere.\nEliteko bertsolaria bera ekosistema horren parte sentitzen da eta hala aldarrikatzen du. Adibidez Andoni Egañak esan zuen aise pasatuko zela oholtzan milaka bertsozaleren aurrean bertsotan egitetik oholtza azpian aulkiak jartzera.\nBertsolariak –bereziki belaunaldi batetik aurrerakoak– bertso eskoletatik pasatutakoak dira, hor daukate jarria oinarrizko kanpalekua eta badakite nondik datozen. Komunitate zentzua, lantaldearen indarra, oso presente dago. Oholtza gainean bertan bertsolariek askotan esaten dute bakarrik ezin direla aritu, ondoko kantukidearen laguntza beharrezkoa dela. Uste dut komunitate zentzu hori hortik datorrela. Bertsozale Elkartearen sorrera bera esanguratsua da oso. Bertsolariek sortu zuten ikusi zutelako beren jarduna beraiek erregulatu eta antolatu behar zutela. Hasieratik proposamena garbia izan zen: ez dugu sortzen Bertsozale Elkartea norberak plaza gehiago egiteko, transmisio proiektu bat behar dugulako baizik. Diskurtso hori hor egon da sorreratik eta berritzen joan da belaunaldiz belaunaldi.\nBertsolaritzak merezi duen tokia al dauka euskal kulturgintzaren panoraman?\nEuskal kulturgintzak merezi duen tokirik ez dauka kultur panoraman, hortik abiatu beharko genuke. Askok bertsolaritza euskal kulturaren beso indartsua dela diote, beste besoak ez daudela horren indartsu eta indartu egin behar direla. Ez nintzateke hainbeste esatera ausartuko. Nik uste dut beso guztiak indartsu eduki behar ditugula, hori dela bidea.\nAsko goraipatzen da Bertsozale Elkartea eta bertsolaritzaren egoera. Hartara, Administraziotik bereziki, gu ondo gaudela eta ondo dagoenari ezin zaiola gehiago lagundu esaten da batzuetan. Bertsolaritza ondo dago? Ondo egotea zer da? Zeinekin parekatuta dago ondo?\nNik uste dut galdera asko daude egiteko: Zein dira sortzaileen baldintzak? Zein dira bertsolarien baldintzak? Nola zaintzen ditugu plazak?\nBertsolaritza indartsu dagoen edo ez neurtzeko orduan joera dago euskal kulturgintzako beste esparru batzuekin konparatzekoa, eta haien ondoan bertsolaritza ondo dagoela esatekoa. Kontua da euskal kulturgintzako arloak nola dauden eta zeinekin konparatzea nahi dugun ikusi beharko litzatekeela. Euskal kulturgintzaren beso guztiak indartsu egoteak izan behar du erronka. Euskal kulturaren aldeko benetako apustu bat da behar duguna, kulturaren industriaren onurak –asko direnak, nahiz eta ez diren dirutan neurtzen– serio hartuko dituen perspektiba luzeko apustu bat.\nTxapelketa Nagusiaz gain, Gipuzkoako Herriarteko Txapelketa, Arabakoa eta Nafarroakoa ere izango dira aurten.\nGipuzkoakoa taldekakoa izango da aurten. Era horretako txapelketek funtzio garrantzitsua dute, lehen aipatu dugun ekosistema horretan astindu bat ematen dutelako. Txapelketa guztiek astintzen dute ekosistema hori, baina bakarkako txapelketek gehiago eragiten diote bertsolariari berari. Herriartekoek bestelako gauzak dakartzate, bestela txapelketan parte hartzen ez duen jendea erakartzen duelako; oholtzan, epaile lanak egiten, gaiak jartzen, antolatzen… taldekako txapelketek sekulako mugimendua sortzen dute. Araban eta Nafarroan bi urterik behin egiten dira era horretako txapelketak. Gipuzkoan, berriz, 1999. urtean egin zen azkenekoz taldekako txapelketa eta astinaldi handia ekarri zuen. Aurten berriz herriartekoa egitea erabaki da, bertso eskoletatik-eta eskaria bazegoelako. Mugimendu handia eta ilusioa sortu ditu aurtengoak.\nTxapelketa helburua baino tresna dela esan duzu lehen.\nTxapelketak bertsogintzaren inguru guztiak astintzen ditu eta elkarteak dituen helburuetan laguntzen du. Transmisio lan garrantzitsua egiten du, kultur erreferenteak sortzen ditu eta erakusleiho bikaina da. Orokorrean, gainera, plazan jende gehien mugitzen duena txapelketa da, lehiaren faktore horrek asko erakartzen duelako jendea. Hor eztabaida sortzen da beti. Zein da bertsolaritzaren benetako argazkia? BECera hurbiltzen diren 13.000 lagunen artean denak al dira bertsozaleak? Han baldin badaude, zaleak behintzat izango dira. Bertsolaritzaren proiektua gizarteratzeko orduan ere oso tresna garrantzitsua da txapelketa, horretan asko laguntzen duelako.\nBertsozalea lehiaren zalea da. Bertsolariak, orokorrean, lehia ez duela maite esaten du. Horrek zenbat du egiatik eta zenbat politikoki zuzenetik?\nBertsolarien artean ere denetarik izaten da eta badira lehia maite duten bertsolariak, zalantzarik gabe. Bertsolaritza bera bada norgehiagoka, bertsotan egiteko ondokoa behar duzu eta normalean ondokoaren arrazoiari buelta eman eta gaina hartu behar diozu. Hor bada lehia dialektiko bat. Nik uste dut bertsolari guztiek dutela lehiakortasuna barruan, baina bestelako eztabaida da bertsolariak egiten duena puntutan baloratu ote daitekeen. Hor sortzen dira komeriak; lan hori puntutan nola neurtu. Hori da hain gustagarri egiten ez dena. Baina, orokorrean, txapelketa motibatzailea da bertsolariarentzat. Egia da txapelketa oso gogorra dela, asko eman dezakeelako baina baita asko kendu ere. Batzuetan aukerak zabaltzen ditu eta besteetan ateak ixten ditu. Ez luke horrela behar, baina horrela gertatzen da.\nLehen esan duzu Bertsozale Elkartea etengabe gogoetatzen ari dela. Bertsolariak ere badu ariketa hori egiteko joera. Bertsolari gutxi daude beren bidea hasi eta bukatu toki berdinean eta ahots berarekin egiten dutenak.\nEgia da hori eta askotan txapelketa baliatzen dute beren buruari beste estualdi bat emateko. Kultur ikuspegitik oso aberatsa da hori, sortzailearen etapa desberdinak ikustea eta bizitzea alegia.\nBertsolariarentzat ere txapelketak mugarriak dira eta nik uste gero eta gehiago eta gero eta kontzienteago prestatzen direla horretarako. Sortzaileak txapelketako prestakuntza baliatzen du askotan bere bidean urrats kontzienteak emateko, bere jardunari buelta bat emateko.\nTags: amagoia mujika Aritz Zerain Miner bertsolaritza bertsozale elkartea elkarrizketa


Lanaren abiapuntua Deiker institutuak 1992-1993an HPSrentzat egindako Gipuzkoako 1:5000 eskalako mapa izan genuen. Hamalau hilabete horietan burutu dugun ikerketak hainbat etapa izan ditu:\nLehenengo lana bibliografia aztertzea izan zen eta, horretarako, Gipuzkoako herriei buruz idatzitako liburuetara jo genuen. Besteak beste, Lope Martinez de Isastiren (1625), Pablo Gorosabelen (1862) eta, Carmelo Etxegarairen eta Serapio Mujikaren (1908) lanak aztertu genituen. Benetan lagungarri gertatu zaigu azken bi egile horiek idatzitako Ordiziako Monografia Historikoa. Honekin batera era askotako mapak ere aztertu genituen, pixkanaka datu-basea handituz.\nOndoren, artxiboetako agiriak aztertzeari ekin genion: Oñatik dagoen Gipuzkoako Protokoloen Artxibo Historikoa, hor biltzen dira eskribau eta notarioen paperak, Ordiziako Udal Artxiboa eta Tolosan dagoen Gipuzkoako Artxibo Orokorra.\nIdatzizko iturriekin amaituta, ahozko lekukotasunen bilketari ekin genion. Horretarako, hainbat lekuko aukeratu genituen Ordiziako Euskara Zerbitzuko Alazne Iturriozen laguntzaz. Guztira 22 lekuko elkarrizketatu genituen.\nLekukoei egindako elkarrizketekin idatzizko agirietan bildutako toponimoak kokatzeaz gain, toponimo berriak ere jaso eta kokatu genituen eta guztiekin mapa berri bat osatu genuen. Hala ere, egindako bide guztia ez da laua izan eta ikerketaren fase honetan izan ditugu oztoporik handienak. Ez da erraza izan lekukoak aurkitzea, eta, hori dela eta eskerrik beroenak eman nahi dizkiegu lan hau osatzen lagundu diguten guztiei, haien laguntzarik gabe, nekez hel baitzitekeen lan hau jomugara.\nLan hauek egin ondoren, datu basearen txukunketarekin hasi ginen. Leku-izen bakoitzak bere fitxa du eta fitxa bakoitzak hainbat atal biltzen ditu bere baitan. Hasieran izen arautua, hau da idatziz erabili behar dena, Idiazabal, esaterako; gero sinonimoak, leku batek izen bat baino gehiago izan baititzake hizkuntza berean (Arrasate edo Mondragoe, eta Donostia edo San Sebastian); eta leku bakoitza zer den (etxea, kalea, basoa, soroa...) adierazten da. Ondoren, toponimoari buruzko oharrak eta, azkenik, jaso diren aldaera guztiak zerrendatzen dira; idatzizkoetan leku-izenaren aldaera, iturria, urtea eta erreferentzia jasotzen dira eta ahozkoetan, berriz, aldaera, data, lekukoa eta erreferentzia.\nBide batez toponimoen arautzea ere egin zen Mikel Gorrotxategiren laguntzarekin. Arautze horren ondorioz, esate baterako, azken mendean Santa Maria izenez ezagutzen zen kaleari Elizkale izena ematea proposatu genion Udalari. Proposamen hori egiteko, lehen aipatu ditugun artxiboetan bildutako agiriak aintzat hartu genituen. Agiri horietako zaharrenetan, kalearen izena euskaraz idatzita agertzen denean Elizkale izena bildu dugu (1578an, 1661ean, 1717an, etab.).\nEta lan guzti hori egin ondoren, eskuetan daukazun liburu hau idazteari ekin genion eta horretarako, Ordiziako Monografia Historikoa (1908), Ana Galdosen “Villafrancatik Ordiziara: historiaz jositako bidea” (2008) liburua, Santa Ana aldizkarietako artikuluak eta lekukoen testigantzak erabili ditugu batez ere.\nGauza jakina da Toponimia aztergai aldakorra dela, leku-izenak galdu edo aldatu egiten direla eta, gure helburua, ahal izan dugun neurrian, dagoeneko galdu diren leku-izenak, galtzeko bidean direnak edo urteen joanarekin aldatu direnak biltzea eta jendarteratzea izan da. Horixe da, hain zuzen ere, liburu honetan aurkituko duzuna; Ordiziako leku-izenak, izen horien esanahiak, kokalekuak eta horiei buruzko hainbat kontu.


Askatasunaren parkea - Lasarte-oria\nPartehartzea eta Gardentasuna/\nHerritarren partaidetza-prozesu bat ireki dugu bat ireki dugu Askatasunaren Parkea eta hark izan ditzakeen erabilerak berriz zehazteko. Herritarren aldetik askotan jasotzen ditugu parkearen gaur egungo diseinua aldatzeko eskaerak eta, beraz, partaidetza-prozesu bat egin beharko genukeela uste dugu, parkeak hartzen duen erdiguneko eremu hori zehazteko. Udalak Emun Kooperatiba kontratatu du prozesua bideratzeko, eta Udalean talde eragile bat sortu da xede horrekin.\nProzesua abian jartzeko, herritar guztientzako galdeketa bat abiarazi da, horiek parkeari zein erabilera ematen dioten eta parkeak etorkizunean zein erabilera izatea nahiko luketen adieraz dezaten. Lasarte-Oriako ikastetxeetan ere antzeko galdeketa bat banatu da gurasoek erantzun ahal izateko. Hirugarren galdeketa udal-teknikariei bideratuta dago.\nErantzun guztiekin, Emun Kooperatibak txosten bat egingo du eta, Eusko Jaurlaritzaren Sailaren babes-sistemak ezartzen dituen mugak kontuan hartuta, herritarrei erakutsiko zaie aurrez aurreko saioetan.\nProzesua amaitzean ateratako ondorioekin, Askatasunaren Parke berria zehaztuko duen proiektu baten idazketa kontratatuko da.


Txikiteroen zaindariak, lau hamarkada - Arrasate - Goiena.eus\nTxikiteroen zaindariak, lau hamarkada\nJokin Bereziartua Lizarazu 2016-09-26 17:06\nAurtengo kartela. Egilea: Paula Delgado.\nMaritxu Kajoik 40 urte beteko ditu aurten. Urriaren 7an ospatuko da, arrasatearrek inoiz baino gehiago itxaron beharko dute urteko egunik dotoreenerako. Komisiñuak aurkeztu ditu webgune berria, kartela, egitaraua eta eskapularioak –karratuak aurten, hasierako urteak gogoan–: "Biziberrituta dator Maritxu, gaztetasuna eta lagun artean ondo pasatzeko gogoak ez direlako adinean eramaten, jarreran baizik".\nAurten urriaren 7a Araban, Bizkaian eta Gipuzkoan jai eguna izango dela aprobetxatuta, goizeko jai giroa indartzen saiatu da Komisiñua: "Ohi baino ekintza gehiago egongo dira erdiguneko kaleetan. 40. urteurrenari keinu egiteko, gainera, ertzak zorroztu dizkiogu aurten Maritxuri, eta eskapulaixo karratuak eramango ditugu soinean, hasierako urteak gogoan". Eskapularioak salgai daude dagoeneko. Komisiñoko kideek diotenez, heldu da armarioak zabaldu, hautsa kendu eta atera beharrekoak ateratzeko ordua.\nNobenaixua, irailaren 30ean\nUrtero moduan, egun handiaren aurreko egubakoitzean, irailak 30, Nobenaixua ospatuko dute Maritxu azpian (18:30). Arrasateko Trikitixa Eskola omenduko dute, aurten 25 urte betetzen dituela-eta: "Herrian egin duten eta egiten duten lan guztiarengatik jasoko dute inbutu preziatua". Ikasleek trikiti eta panderoak astinduko dituzte Maritxupean, eta, urteroko ohiturari jarraituz, "primerako" ardoa eta gazta probatzeko aukera egongo da.


«Gaur egun, gehienetan, fiteago jotzen da» — dantzan.eus\nHemen zaude: Hasiera › Hemeroteka › «Gaur egun, gehienetan, fiteago jotzen da»\nSabin Bikandi - Danbolindaria\nEuskal dantza tradizionaleko jauzien ezagutza zabaltzeko ‘Urraska’ egitasmoan parte hartu du\nAiko Taldea duela 8-9 urte Euskal Herriko musika eta dantzaren munduko lagun talde batek osatutako kolektiboa da. Berriki, www.aikotaldea.eus webgunean ‘Urraska’ egitasmoa abiarazi dute, euskal dantza tradizionaleko ‘jauzien’ inguruko informazio teoriko-praktikoa doan eskainiz. Sabin Bikandi Aiko Taldeko kidearekin hitz egin dugu ekimen interesgarri honen gainean.\n– Zeintzuk dira Aiko Taldearen helburuak?\n– Musika eta dantzaren arteko berezko lotura inportantea da guretzat, eta arlo horretan sakondu eta inguruarekin gure esperientzia partekatzea dugu helburu. Edo dantza irakaskuntza eta irakasbideak gaurkotu, hobetu, sakondu, profesionalizatu… Dantzak irakatsi beharrean dantzan irakatsi.\n– Une honetan, zein proiektu dituzue abian?\n– Dantzaldi Ibiltaria da ziurrenik Aikoren proiektu inportanteena. Hainbat herritan dantza eskolak ematen ditugu, oinarrizko baliabideak irakatsi eta jendea animatzeko asmoz dantza plazetara etor dadin. Bestalde, UPV/EHUrekin sinatu berri dugun hitzarmenari esker, hainbat ikastaro antolatzen hasi gara. Unibertsitatean dantza normaltasunez irakats dadin lan egiteko asmoa ere badugu.\n– 2010ean, Nevadako Unibertsitatearen eskutik, ‘Urraska: dantza jauziak Sagasetaren bidetik’ izenburuko CD, DVD eta liburua kaleratu zenituzten. Nola sortu zen kolaborazio hori?\n– Nevadako Unibertsitateak nire doktoretza tesia (Alejandro Aldekoa: Master of Pipe and Tabor Dance Music in the Basque Country) argitaratzeko liburu formatura egokitzen ari ginelarik, ‘Urraska’ ia kaleratzeko prest geneukan. Renoko Daniel Montero eta Cameron Watsonekin gure proiektu berria partekatu eta egoki eta interesgarri iruditu zitzaien ingelesera itzuli eta mundu zabalera hedatzea.\n– Zein da halako lan baten balioa eta interesa?\n– Jauzien inguruko lan monografiko sakon, zabal eta zientifikoa dela esango nuke, eta eskuzabala, erabilitako eta zabaldutako baliabideetan. Lehenengoz Sagasetaren eskutik heldu zaizkigun jauzi guztiak grabatu genituen. Eta musikari askok eskertu diguten jauzien transkripzio berri bat, partiturak dantzaren abiapuntutik eginda, urratsen egitura kontuan harturik. Eta aspaldiko bideo interesgarri batzuk, eta abar.\n– Nor da Sagaseta? Zein da haren ekarpena?\n– Migel Angel Sagaseta apaiza, historialaria, musikari eta dan tzaria da. 1970 urte inguruan Luzaiden parrokoa izan zen eta bertako tradiziozko dantzak ikertu zituen: historia, pertsonaiak, dantzak, urratsak, musika… eta, 1977an, dantza jauzien ‘biblia’ bilakatuko zen lana argitaratu zuen: ‘Danzas de Valcarlos-Luzaideko dantzak’. 2011n lan berri bat argitaratu zuen, aurrekoa baino askoz ere sakonagoa: ‘Luzaideko ddantzak’. Bere lana erreferente bat izan da jauzien munduan, eta ez da izan musikaririk ez dantza talderik Sagasetaren paperak erabili ez dituenik.\n– Zer dira jauziak?\n– Jauzien tankerako talde dantzak aspalditik ezagutzen dira Europa inguruan ere, branleak adibidez. Gurean Pirinio inguruan egin dira batik bat, Nafarroako iparraldean, Lapurdin eta Zuberoan. Biribilean egiten diren gizatalde edo komunitate dantzak dira jauziak. Biribilean aritzeak talde nortasuna indartzen du, sustrai komunak sendotuz. Gaur egun, jauziak Euskal Herri osora zabaldu dira.\n– Zertan datza proposatzen duzuen jauzien inguruko interpretazio berria?\n– Musikari dagokionez, abiadura mantsoagoa, Beñat Irigoyen ‘Galtxetaburu’ Azkaindarrak jauziaren grabaketa bat abiapuntu hartuta. Lasaiago, luzeago jotzen dugu urraska lur gainak dantzan gozatu ahal izateko. Gaur egun gehienetan fiteago jotzen da. Bestalde, egin ditugun musika transkripzio berriekin, dantzara, urratsetara egokitu dugu musika jotzeko modua eta erritmoa.\n– Berriki Aiko Taldearen webgunean, ‘Diskografia’ atalean, material guztia denon eskura jarri duzue. Zergatik? Nori zuzenduta dago?\n– ‘Urraska’ agorturik dago aspaldian eta, buelta batzuk eman ondoren, ‘Urraska’ berriz argitaratu beharrean gure lana zabaltzeko modu egokiena Internet zela erabaki genuen. Gure helburua, hain zuzen, zabalkuntza da eta horregatik doan jarri dugu lana gure webgunean.\n– Sakon dezagun webgunean aurki daitezkeen edukietan. Zer dakar liburuak?\n– Testuan jauzien inguruko oinarrizko informazioa dator, eta batez ere, gure jauziak interpretatzeko moduaren azalpen zehatza: erritmoa, transkripzio irizpideak, abiadurak, perkusioaren erabilera…\n– Material praktikoa ere bada. 25 bat jauzi-melodiaren partiturak eta bakoitzaren bi grabazio-mota eskaintzen dituzue: bata pausoak markatuta, eta bestea, markatu gabe.\n– Jauziak urratsak markatu gabe dantzatzea beste kontu bat da (mutil-dantzen modura) eta, horregatik, musika hutsez egin genuen bertsio nagusia. Baina, gaur egun, erabilienak urratsak markatuta dituzten jauzien grabaketak dira, hau da, zein urrats datorren ‘txibatu’ egiten digutenean. Edozein kasutan, bertsio biak ondo datoz ikasketa prozesuan.\n– Bitxikeria nagusietako bat dantza-bideo zaharrak dira…\n– Bai, ‘dantzan.eus’ekoekin batera ari gara horretan. Bideo oso interesgarriak ditugu. Claude Iruretagoyenak 1989an Aiziritzen egin zituen grabaketak, Michel Verdierek Bithiriñan eta Iholdin 1965ean egin zituenak (mutuak)… tartean Bordarrampe dantza maisuak urratsak banan-banan azaltzen ere ikusi daitekeelarik. Material ederrak, batez ere, lehengo dantzaeraren aniztasuna eta aberastasuna ikusteko.\n– Azkenik, ‘Urrastegia’ izeneko atala dago. ‘Jauzi’en urratsen eskuko gida izendatu duzuena. Zer informazioa kontsulta daiteke bertan?\n– Poltsiko liburua da, urratsen izen ezberdinak konparatzeko taula dago bertan, urratsen ‘sinonimo hiztegia’ edo, eta ‘jauzi’ guztien urratsen segidak, liburuxka eskuetan dugula edozein ‘jauzi’ edo ‘muxiko’ dantzatu ahal izateko.


Gisasola lehengusuek elkarregaz parte hartuko dute Euskadiko pentatloi txapelketan, eta Xabier Zaldua izango dute botilero - Mallabia - Anboto.org\nGisasola lehengusuek elkarregaz parte hartuko dute Euskadiko pentatloi txapelketan, eta Xabier Zaldua izango dute botilero\nJoseba Derteano 2021-05-28 19:25\nOrain hiru urte herri kirolen banakako pentatloi txapelketa berreskuratu zutenetik, ikusminak gora egin du eta urteroko hitzordu bihurtu da. Kirolariak diziplina askotan beharrean ipintzea arrakasta izaten ari den formula da. Olatua aprobetxatuz, zenbait aldaera sortu dituzte eta Euskadiko binakako txapelketa da euretariko bat. Asteburu honetan hasiko da eta Durangaldeak bikote bat izango du. Ioritz Gisasola eta Jon Gisasola lehengusuek elkarregaz parte hartuko dute.\nZapatu honetan Tolosako zezen plazan lehiatuko dira, eta sei onenen artean sartzea eta ekaineko hirugarren asteburuan jokatu den finalera sailkatzea izango dute helburu.\nPentatloi txapelketak errege bat du eta Xabier Zaldua da bere izena. Zumarragako kirolariak orain arte lehiatu diren Euskadiko banakako hiru txapelketak irabazi ditu. Baina binakakoan ez du parte hartuko, ekainean apustu bat duelako Julen Gabirondoren kontra eta hitzordu hori prestatzen dabilelako buru-belarri.\nParte hartzaile ez bada ere, txapelketari bertatik bertara jarraituko dio, Gisasola lehengusuen entrenatzailea da eta. Ioritzek kontatu du hartu-eman hori zelan sortu den: "Banakakoan parte hartzen hasi zenean, harri-jasotzen hobetu gura zuen eta Zelairi [Jose Antonio Gisasola, Jonen aita] laguntza eskatu zion. Sarritan etortzen zen Mallabira eta hartu-eman itzela sortu zen beragaz. Orain bera dabil guri laguntzen".\nHorrelako txapeldun baten laguntzak gauzak "asko errazten" dituela onartu du aizkolari mallabitarrak: "Trantsizioak zelan egin, zailtasun bakoitzaren aurrean zelan jokatu… Laguntza handia da. Oso entrenamendu onak egiten gabiltza". Astegunetan Mallabian entrenatzen dira eta asteburuetan Gipuzkoara joaten dira, Zalduagaz entrenamenduak egitera.\nAholku eta entrenamendu guztiak beharko dituzte, goi mailako kirolarien kontra arituko dira eta. Zaldua eta Gabirondo ez dira arituko, baina, hala ere, hainbat diziplinatatik etorritako kirolari indartsuek parte hartuko dute. Esaterako, Aitzol Atutxa aizkolariak. "Maila handiko txapelketa izango da", uste du Ioritzek. Guztira, hamabi bikotek parte hartuko dute.\nHonako hau da bikote bakoitzak egin beharko duen lana: 20 altxaldi 100 kiloko bolari, giza proban plaza bana, kanaerdiko enbor bi moztu aizkoragaz, sei plaza txingak eskuetan hartuta, eta kilometro bi korrika. Bikoteko kide bakoitzak lan minimo bat egin beharko du proba bakoitzean. Lehengusuen kasuan, bakoitzak bere espezialitatean egingo du lanik gehien: Ioritzek aizkoragaz eta Jonek harri-jasotzen. Giza proban eta txinga eroaten lan berdina egingo dute: plaza bana eta hiru eramanaldi bakoitzak, hurrenez hurren. Azkenik, Jonek 800 metro egingo ditu korrika, eta Ioritzek 1,2 kilometro.


MOHANAMANA by Garazi Araña - issuu\nAurkibidea: MUSIKA .................................................................................................................................... 3 ADELE................................................................................................................................... 3 LADY GAGA ........................................................................................................................ 3 MALDITA NEREA ............................................................................................................... 4 LMFAO.................................................................................................................................. 4 AMAIA MONTERO ETA LOVH......................................................................................... 5 RIHANNA ............................................................................................................................. 7 MADONNA ........................................................................................................................... 8 TAYLOR SWIFT................................................................................................................... 8 BERRIAK .................................................................................................................................. 9 GUANTAMO KARTZELA .................................................................................................. 9 DONUTSAK.......................................................................................................................... 9 RUBIK KUBOA .................................................................................................................. 10 GERRA ENTRENAMENDUAK ........................................................................................ 10 SEGAPOTOA ...................................................................................................................... 10 LOROA ................................................................................................................................ 11 TANKEAK........................................................................................................................... 11 IRAKIAR NESKATOAK.................................................................................................... 11 BISITATZEKO HERRI INTERESGARRIAK ....................................................................... 12 MALDIVA UHARTEAK .................................................................................................... 12 DUBAI ................................................................................................................................. 13 COP’ENAGHE .................................................................................................................... 14 DENBORAPASAK ................................................................................................................. 17 KIROLAK................................................................................................................................ 19 RAFAEL NADAL ............................................................................................................... 19 ALEX URANGA BODYBOARDERRA MUNDUKO ONENEKIN ARITUKO DA BIHARTIK AURRERA....................................................................................................... 20\nMOHANAMA MUSIKA ADELE Adele da gaur egungo artista ospetsuenetako bat. Orain dela gutxi, 8 gramy irabazi zituen baina Adelek artista egin baijo lehen oso momentu txarrak jasan zituen.3 urte bakarrik zituela bere aitak etxetik alde egin zuen. Orduan bere aitonak zaindu zuen baino adelek 11 urte bete zituenean hil egin zen.Bere bizitza osoa leku batetik bestera bidaiatzen pasa zuen, bere ama lan bila zebilelako beti.Txikitatik oso gustoko zuen abestea eta azkenean bere ametsa bete du eta bere lehenengo albuma ,19, ingalaterrako lehen postuak lortu ditu.\nLADY GAGA Lady Gaga da gaur egun pop abeslari famatuenetako bat. Oso denbora gutxian arrakasta handia izan du.Bere estilo arraro eta deigarriak eragina izan du bere ospean.Haragi soinekoak,igelez betetakoak,â€Ś bere ilea ere aldatu du hainbat alditan .\nMALDITA MALDITA NEREA Azken urte hauetako artista berria ere bihurtu da Jorge Ruiz, Maldita Nerea izeneko bere taldearekin. Hasierako taldearen partaide bat baino ez da gelditzen gaur egungo taldean baina harrakasta izugarria izan zu Espainiako gazteen artean. Bere azken diskoa FĂĄcil izena du eta oso kritika onak izan ditu. Londresen eman zuen azken kontzertua eta ingelesek oso gustukoa izan zuten.2011an bukatu zuen bere gira baina urte hontan ere kontzertu ugari izango dira batik bat Murtzian eta Granadan maiatzan.\nLMFAO LMFAO Los Angeleseko bikote hau 2006.urtean bildu eta arrakasta handia lortu dute bere abesti elektro hop-ekin 2012ko martxoaren 26an Madrilen izango ditugu kontzertu bat ematen.Kontzertu honetako sarrerak oso azkar saldu dira eta gelditzen diren azkenak 75 â‚Źkoak dira. Kontzertu izugarria izango da primeran pasatzekoa!\nAMAIA MONTERO ETA LOVH Hasieran taldea honek ez zuen abeslaririk. Maketa bat egitea erabaki zutenean, konturatu ziren abeslari bat behar zutela, taldekoen ahotsak ez baitziren oso onak. Pablok Amaia ezagutu zuen afari batean, eta taldeko abeslari izatea proposatu zion. Egun batzuk pasatuta, proba bat egin zuen eta berehala erabaki zuten Amaia taldeko abeslaria izango zela. Horrela hasi zen orain arte La oreja de Van Gogh bezala ezagutu den taldea. Lehenengo kontzertua Donostian eman zuten, “El moro” tabernan, tabernaren jabea Amaiaren laguna zen-eta. Artean taldeak ez zuen izenik, eta “Los sin nombre” bezala aurkeztu ziren. Orduan izen baten beharra ikusi zuten, eta “La oreja de Van Gogh” izena jarri zioten taldeari. Donostiako V Pop-Rock lehiaketan parte hartu zuten. Horretarako maketa bat grabatu eta epaimahai baten aurrean aurkeztu zuten. Ez zuten saririk lortu, ordea. Hala ere, beraien maketa hainbat irratitan hasi zen entzuten. Hurrengo urteari begira maketa hobe bat hasi ziren prestatzen, eta maketa berri horri esker, Donostiako VI. Pop-Rock lehiaketa irabazi zuten. Sari horrek izugarri lagundu zien, abestiak gehiago hasi ziren-eta entzuten.\nMaketa hainbat diskoetxetara bidali zuten, baina ez zuten erantzunik jaso, Sony Music diskoetxetik dei bat jaso zuten arte. Abesti gehiago nahi zituzten entzun, eta beraiek gezurra esan behar izan zuten. Ez zuten abesti gehiagorik, baina baietz esan zuten. Bi astean abesti gehiago sortu behar izan zuten, presaka, lehenbailehen aurkezteko. Emaitza bikaina izan zen, eta bete\nzuten beraien ametsa. Madrilera joan ziren bere lehenengo diskoa grabatzera. Alejo Stivel izan zen beraien ekoizlea, eta Mikel Erentxun eta Txetxo Bengoetxearen partehartzea izan zuten. Azkenean, 1998ko maiatzaren 18an kaleratu zuten â€œDile al solâ€? diskoa. Hortik aurrera, La Oreja de Van Gogh taldeak arrakasta izugarria izan du. Lau disko kaleratu ditu, 6 milioi kopia baino gehiago saldu ditu mundu osoan, eta hainbat sari eskuratu ditu. Gainera, ehunka kontzertu eman ditu mundu osoan. 2007ko azaroaren 19an La Oreja de Van Gogh taldeak jakinarazi zuen komunikatu baten bitartez, Amaia Monterok taldea utziko zuela eta bere ibilbidea bakarlari gisa jarraituko zuela. Hala ere, La Oreja de Van Gogh taldeko gainontzeko kideek taldean segitzeko asmoa a zuten eta abeslari berri baten bila hasi ziren proba ugari egin eta Leire ezagutu zuten. Lanean jarraitu zuten eta laster disko berria kaleratu zuten A las cinco en el Astoria, El ultimo bals eta Inmortal disco horretako abesti batzuk dira. 2011an disko berria atera dute eta La niĂąa que llora en tus fiestas eta Cometas por el cielo harrakasta handia izan dute orain arte.\nRIHANNA 2009an Chris Brownek Rihanna jo zuenetik zurrumurro asko egon dira bikote honi buruz, batzuek esaten zuten haien artean oraindik zeozer bazegoela eta beste batzuek ezetz. Baino Chrisi ezarri zioten â€œorden de alejamientoaâ€? bukatu da eta ematen du bikote hau geroz eta hobeto dagoela, dirudienez, Rihannak barkatu egin du azkenean.\nMADONNA Madonnak lanean jarraitzen du eta 2012ko lehen hiruhilabetean bere 12. diskoa kaleratuko du. Oraindik ez dago ez izena eta data zehaztuta baina binterneten dagoen bere abestia GIme me all your love harraskasta handia izan du.\nTAYLOR SWIFT Taylor swift Wyomisingen jaio zen 1989ko abenduaren 13an Pensilvanian.Bi urte gazteagoa den anaia bat dauka, Austin 10 urte zituela abestiak idazten eta abesteko lehiaketa guztietan parte hartzen hasi zen. Nashville bisitatzen ere hasi zen eta 12 urte zituela bertako konpositore batzuekin abestiak sortzen hasi zen. "The Bluebird CafĂŠ" izeneko lehiaketa batean parte hartu zuen eta, bertan, Scott Borchetta-ren atentzioa lortu zuen eta orduan Scott Borchetta-k Big Machine Records-ekin albun bat ateratzeko aukera eman zion,country musika da bere estiloa eta berekarreran diskoen 7.2 milioi kopia baino gehiago saltzea lortu du. Hauek dira bere bi diskoak:\n2006: Taylor Swift 2008: Fearles\nBERRIAK GUANTAMO KARTZELA Guantanamo gisako gisako espetxeak ikertzekotan da NBE (Nazio Batuen Erakundea). Horixe adierazi du Manfred Nowak jaunak, NBEren tortura gaietarako ikuskariak. Aipatu ikerketak bi helburu ditu. Bastetik, AEBetako CIAk, munduan zehar dauden atxiloketa gune sekretuetan, ustez egindako gehiegikeriak argitzea. Bestetik, horrelako zentroak behin betirako ixtea. Nazio Batuen Erakundeak gobernuen laguntza eskatu du ikerketa gauzatu ahal izateko. Manfred Nowakek, 2001eko irailaren 11etik hona jazotako gertaera ankerrenen testuinguruan testuinguruan kokatu ditu zentro hauetan gertatutako gehiegikeriak.\nDONUTSAK Indiana estatuko (AEB) poliziak duela bi urte jazotako lapurreta bat argitu duâ€Ś Donut bati esker! 2007ko urtarrilean, hainbat musika tresna lapurtu zituzten Woodhaven Christian Church tenpluan. Poliziak erdi-janda utzitako Donut bat hartu zuen froga gisa. ADN froga egin zuten eta, orain, beste gertaera bat delaeta espetxean preso dagoen 22 urteko gazte bati leporatu diote lapurreta.\nRUBIK KUBOA Graham Parker britainiarrak 26 urte behar izan ditu bere ametsa gauzatzeko: Rubik kuboa osatzea. Parkerrek 1983an erosi zuen jostailua, eta 27.400 ordu eman ditu ahalegin horretan. Ia bizitza erdia, 45 urte baititu. Adierazi duenez, ezin du sentitutakoa azaldu, urtetan ero moduan aritu baita kuboa osatu nahian. Hasi aurretik ere ez zen oso sano egongoâ€Ś\nGERRA ENTRENAMENDUAK Kanariar uharteak AEBetako eta Espainiako gerra hegazkinen entrenamenduen lekuko izan ziren martxoan. F15, F18, Eurofighter eta Mirage FF-1 hegazkinek gerra ariketa amaigabeak egin zituzten hiruzpalau asteko epean. Ariketa hauek, Espainiako presidente Zapaterok AEBetako gobernuak zabalik dituen gerra fronteekiko atxikimenduaren erakusle dira. Atxikimendu hau areagotu egin da Obama karguan denetik, Zapaterok harreman hotz samarra samarra baitzuen Bush jaunarekin. Espainiako agintariei esker, F15 kupidagabeek punteria trebatu ahal izango dute Afganistanera zibilak akabatzera (nahi gabe, noski!) joan aurretik.\nSEGAPOTOA Paul Gardner-Stephen australiarrak 40 urte dituen asmakizuna gauzatu du: Zapatafonoa. Gailu mota hau 60ko hamarkadako Get smart telesailan ezagutu genuen, baina Gardner izan da lehena fikziotik errealitaterako pausoa ematen. Australiarrak adierazi duenez, segapotoa poltsikotik ateratzea bezain erosoa da zapata kentzea.\nLOROA Erresuma Batuko Hertfordshire futbol zelaian gertatu zen, Rangers eta Hatfield Town taldeen arteko partida batean: arbitroak, jabearekin batera harmailetan zegoen lorito bat estadiotik kanporatzeko agindua eman zuen. Dirudienez, arbitroak txistua jotzen zuen bakoitzean, loritoak imintzioa egiten zuen. Horrek hainbat eragozpen sortu zizkien, bai jokalariei eta baita jokozainari ere. Azkenean, jabeak eta maskotak, estadioa utzi behar izan zuten txartel gorria jasota.\nTANKEAK Varsoviako (Polonia) poliziak bi lagun atxilotu ditu sobietarren garaiko lau tanke lapurtu izana leporatuta. Tanke bakoitzak 20 tonatik gorako pisua du. Polizia buruak azaldu duenez, tankeetako hiru aparkaleku batean topatu zituzten. Laugarrena, berriz, kamioitzar baten barruan. Poliziak uste du txatarra gisa saltzeko ebatsi zituztela.\nIRAKIAR NESKATOAK 2.000 eta 30.000 dolar bitartean. Horixe balio dezake 11-12 urteko neskato batek Iraken. Inbasioak gerra ekarri zuen, eta gerrak miseria. Ondorioz, guraso askok alabak saltzen dizkete sexu-merkatari maltzurrei. Gainera, umeak lehenbailehen saldu nahi dituzte, 20 urterekin zaharregiak omen dira eta. Infernurik bada, Iraken sinonimo da\nBISITATZEKO HERRI INTERESGARRIAK MALDIVA UHARTEAK Maldivetako Errepublika Ozeano Indikoa dagoen herrialdea da, Sri Lanka eta Indiako hego-mendebaldean eta Asiako hegoaldean. Uhartediaren izena sanskritoa da, mal mila esan nahi du eta diva uharte, hau da, milaka uharte. Hiriburua MalĂŠ hiria du. Bai Asia bai herrialde islamiarren artean, biztanle gutxien duen nazioada. Maldivak dira munduko herrialde txikienetako bat.\nMaldivetako uhartedia koralezko 1.200 uharte eta uharte txikik osatzen dute, eta 3,5 metroko garaiera ez da inon gainditzen. Hori dela eta, munduan gutxi izango dira berotze globalaksortutako ondorioak Maldivak baino gehiago pairatuko dituen herrialdeak. Herrialdea osatzen duten 1196 uharteetatik 192 uhartetan bakarrik bizi da jendea. Kokondoak izan ezik, asko baitago, landaredia oso eskasa da. Klima tropikokoa da, montzonikoa. Ez dago uharteetan ez mea hobirik, ez energia baliabiderik. Arrantza da baliabide natural bakarra.\nDUBAI Dubai , Arabiar Emirerri Batuetako hiri eta emirerri baten izena da. Dubai, Arabiar Emirerri Batuetan biztanle gehien dituen hiria da, eta bigarren emirerririk garrantzitsuena. Hiriak dituen diru-sarreren %6 bakarrik dator gaur egun petroliotik, gero eta garrantzi handiagoa dute merkataritzak eta turismoak.\nAzken hamarkadan zehar, eraikuntza proiektu itzelak jarri dira martxan Dubain, Dubain irla artifizialak, etxeorratz itzelak, eta Guiness errekorra hautsi edo hautsiko duten beste hainbat eraikin edo proiektu. Duela urte batzuk herrialdeko bigarren hiririk handiena zena, gaur egun, hiriburua den Abu Dhabiren aurretik jarri da.\nCOPâ€™ENAGHE Kopenhage Danimarkako hiriburu eta hiri garrantzitsuena da. Seelandia uhartean dago kokatua, eta gaur egun, Danimarkako monarkiaren eta parlamentuaren egoitza da. Kopenhageko metropoliak 1,8 milioi biztanle ditu. Danimarkako Hiriburu Eskualdean (danieraz Region Hovedstaden) dagoen hiri handiena da beraz. Hiriak, itsas eta aire portuak ditu, metroa eta hotel eskaintza, apartamentu eta akanpadarako eskaintza ugaria du. Kopenhage hiri laua da, elizen eta gazteluen dorre berdeak baino ez dira etxeen gainetik ikusten. Kanalez eta kai txikiz josita dago eta hainbat parkek gerriko luzea osatzen dute herriaren alde zaharraren inguruan.\nRĂĽdhuspladsen: Udaletxearen plaza da. Bertan dago 0 kilometroa. Bi aldiz elkartu dira bertan 100.000 pertsonatik gora, lehenengoa 1945ean Danimarkaren askatasuna ospatzeko eta bigarrena Danimarkako futbol selekzio nazionalak 1992. urteko Eurokopa irabazi zuenean. Gaur egungo udaletxea Kopenhagek izan duen seigarrena da. 1903an eraiki zuten aurrekoa erre egin zelako. 110 metroko altuera duen dorrea dauka.  Amalienborg jauregia: Frederik III-k bere emazte Amaliarentzako eraikia. Gaur egungo jauregia 1750. urtekoa da. Plaza oktogonal baten inguruan lau eraikin simetrikok osatzen dute jauregia. 1794. urtean suak Christiansborg erre zuenetik hau izan da errege familiaren egoitza.\nHandik gertu Fredriks Kirche eliza borobila dago, Marmolezko eliza ezizenaz (danieraz Marmorkirken) ezagutzen dena. Slotsholmen irla: Kopenhagen dagoen irla txikia da baina bertan sortu zen hiria eta bertan dago Danimarkako jauregi handienetakoa den Christiansborg jauregia besteak beste. Christiansborg jauregia XIV mendean eraiki bazuten ere hainbat sute eta berreraikitze jasan zituen. Gaur egungo palazioa 1916an inauguratu zuten. Garai batean erregeen egoitza izan zen baina gaur egun Danimarkako Gobernuaren eta parlamentuaren (Folketing) egoitza da. Ondoan dago BĂ¸rsen (Burtsa) eraikin famatua, bere 56 metroko altuerako orratzarekin, bai eta Danimarkako Liburutegia ere.\nRosenborg jauregia: Kristian IV erregeak eraiki zuen XVII mendean. Bertan gordetzen zen koroaren altxorra. Christiansborgen bizi bazen ere lasai egoteko toki bat eduki nahi baitzuen. Parke eta lorategi ederrak ditu\ninguruan. Gazteluaren atzean Lorategi Botanikoa dago, 1874. urtean eraikitako beirazko negutegiak 10 hektarea hartzen dituelarik. Ny Carlsberg Glyptotek museoa: J.C. Jacobsen garagardo egilearen arte bilduma gordetzeko eraiki zen museoa da. 1888. urtean zabaldu zuten. Museoaren erdian lorategi handia dago. Tivoli parkea: Munduko atrakzio parke zaharrenetakoa, 1843an zabaldu baitzituen ateak. Gaur egun dauden eraikinik zaharrenak ordea 1874. urtekoak dira. Nyhavn kanala: Kai berria esan nahi du danieraz. 1671. urtean irekitako kanal hau jatetxe eta ostatuz beterik dagi. Kolore desberdinetako etxe tipikoek Kopenhageko postale tipikoa osatzen dute. Sirenatxoa (Den lille havfrue): Hans Christian Andersen idazlearen pertsonaian oinarrituriko eskultura Langelinie nasaren muturrean dago. Handik gertu Gefionen iturri ikusgarria dago. Grundtvig eliza: (kanpoaldea 1926, barnealdea eta ingurua 1940) Peder Klint arkitektoarena. StrĂ¸get karrika: Udaletxearen plazatik hurbil hasten den kale komertziala da. Erabat peatonala da eta udan, turismo garaian, 250.000 pertsona pasatzen dira kale honetatik. Christiania hiri librea: hippie mugimenduak sorturiko herria. 850 biztanle ditu gaur egun.\nKIROLAK RAFAEL NADAL Mallorkako tenistak Roger Federer munduko tenistarik onenari irabazi zion Montecarlon (07-4-22-igandea). Rafa Nadalek 67 partidu irabazi ditu, mota honetako zelaian, denak segidan , bat ere galdu gabe.\nALEX URANGA BODYBOARDERRA BODYBOARDERRA MUNDUKO ONENEKIN ARITUKO DA BIHARTIK AURRERA Grand Slam Series mundu mailako bodyboarderren ibilbide ospetsua hasiko da bihar. Nazioarteko kirolaririk hoberenak arituko dira bertan, eta horien artean dago Alex Uranga zumaiar gaztea. Hawai, Australia, Txile, Brasil, Mexiko, Portugal, Puerto Rico eta Tahitiko olaturik onenak probatuko dituzte.


Zierbenak euskarazko produktuen katalogoa banatuko du ~ Blog de Petronor\nZierbenak euskarazko produktuen katalogoa banatuko du\n24.11.17 Olaia Saralegi No hay comentarios\nGabonak heltzear daude, urteko sasoirik onena seme-alabei, senide edo lagunei euskarazko liburuak, diskoak, filmak edota jokoak oparitzeko. Hori dela eta, Zierbenako Udalak, urtero bezala, euskarazko produktuen katalogo berria banatuko du 0-8 urte bitarteko haurrak dauden etxeetan.\nGainontzeko herritarrek, Kiroldegian, Udaletxean edota Kultura Etxean eskuratu ahal izango dute katalogoa, baita www.katalogoa.eus webgunean ere. Paperezko edizioak zein webgunekoak bi atal nagusitan banatzen dira: 0-12 urte bitarteko haurrentzako produktuak, alde batetik, eta 12-16 urte bitarteko gazteentzako gauzak, bestetik.\nKatalogoaren 19.edizioa da aurtengoa. Urte osoan bizirik eta eguneratuta dagoen bertsio digitalak (www.katalogoa.eus), elkarrizketak, berritasunak, iritziak eta egungo albisteak ere eskaintzen ditu.


Baiona: eguneko harrera zentroa hetsia sanotasun eskasiagatik | Pays Basque | KAZETA\nBaiona: eguneko harrera zentroa hetsia sanotasun eskasiagatik\nAtherbea elkarteak Baionako eguneko zentroa hestea erabaki du sanotasun eskasiagatik. Egoitza arratoi eta labezomorroz beterik dagoela deitoratu du.\nKazeta|12/07/2017 11:56|0 commentaires Mis à jour à:\nBaionako auzapezak behin behineko aterabide bat proposatu dio Atherbeari.© Bob Edme\nEkainaren 30az geroztik, Baionako eguneko harrera zentroa hetsia dago. Zentroa kudeatzen duen Atherbea elkarteak erabakia hartu du sanotasun eskasiagatik, Sud Ouest egunkariak azaldu duenez. Hain zuzen, egoitza arratoi eta labezomorroz beterik dagoela salatu du erakundeak. Herriko Etxeak beste eraikin bat eskainiko ez dion arte, zerbitzua bertan behera geldituko litzateke.\nAtherbeak zerbitzu honen bidez behartsuenei laguntza eskaintzen die. Zerbitzu sozialen harreraz gain, dutxa edo oihal garbitegiko zerbitzua baliatu dezakete. Eraikinaren baldintzak direla eta, beste gune batera lekuz aldatuak izatea aldarrikatu du taldeak.\nJean-René Etchegarayk komunikabideari azaldu dionez, behin behineko aterabide bat atzeman dute. Hain zuzen, la Table du soir elkartearen etxe prefabrikatuak utziko dizkio Atherbeari. Aipaturiko elkarteak neguan bazkari bat eskaintzen die beharretan direnei.


Ezaugarri aplikazio-krema, barizeak Varicobooster\nArgibideak arabera gainean ixten Varicobooster hainbat erabilera kasu arabera helburua droga erabileraren:\nBada, tresna xedea da laguntza agerraldia saihesteko, barize, krema aplikatu behar behin eguneroko 12-15 egun. Ondoren, eskaera egin behar duzu argi masaje mugimenduak arte edukiak erabat azalaren sartu xurgatu.\nBada, droga behar duzu desagerrarazi adierazpen barizeak (armiarma zainak hankak), erregulartasuna aplikazio larritasunaren araberakoa gaixotasuna (batez besteko krema aplikatu 2-5 aldiz, egun bat). Terapeutikoa tasa aplikazioa da hilabete 1 (ikusi behar sintomak gaixotasuna).\nOrdena saihestu girotua eta garapena alergia erreakzioak fabrikatzaileak biziki gomendatzen aplikatzeko ixten kaltetutako eremuetan baino gehiago 5 aldiz, egun bat. Erabili krema daiteke, edozein leku, delako pozoia da xurgatu beharrean azkar eta orban arropa. Muskuluak hankak ez galdu da, malgutasuna eta irmotasuna, berriz, ixten Varicobooster komeni da ariketak egin, lantzean jarduera fisikoa hankak (squats, saltoka, luzatze, etab.) eta oinez gehiago.\nKontuan izan behar da, ezin duzu erabili, krema, hainbat hilabetez. Tratamendua barizeak aurreratuta beharrezkoa da eten 2-3 aste ondoren, hilabete bakoitzeko aplikazio ixten Varicobooster. Berrerortzeen saihesteko, komeni da erabili krema, prebentzio neurri gisa, sei hilabetean behin (iraupena ikastaroa – 12-15 egun).\nAdierazpenak eta contraindications erabilera krema Varicobooster\nIxten Varicobooster berezia da garatutako tresna punta-puntako zientzialariak. Droga honen erabilera adierazten da honako kasu hauetan:\nbarizeak desberdineko larritasuna;\nkronikoak venous gutxiegitasuna;\nhantura garatzeko ondorioz lesio;\ntratamenduaren ondoren tronbosia;\npresentzia hematoma, kokatzen muskuluak hankak;\npresentzia hodietako "izarrak";\naldian birgaitzeko kirurgia ondoren.\nGisa krema Varicobooster dauka bakarrik landare natural osagaiak, ahal izango da, aplikatu behar pertsona edozein genero eta adina. Bakarrik contraindication da banakako intolerantzia eta alergia erreakzioak edozein substantzia.\nEz bazaude ziur eza buruz Alergia osagaien konposizioa, beharrezkoa da berezia egin probak sentsibilitatea. Hau egiteko etxean. Horretarako, beharrezkoa da aplikatzen ixten azala eta jarraipena bideratzen area egunean zehar. Bada, aldaketak ez dira ikusi ahal izango duzu, segurtasunez erabili krema. Hasten bazara sentitzen den azkura eta erretzea, eta ez da agertzen azalaren redness, erabili Varicobooster behar duzu amore eman.\nGainera, contraindication da mugarik erregulartasuna aplikatuz ixten (gehienez 5 aldiz, egun bakoitzeko bat), bestela hasi beharko duzu sentitzen itchy eta azalean agertzen redness eta rashes.


Badatoz Azoka Bereziak - Busturialdeko Hitza : Busturialdeko Hitza\nEkainetik abendura, hilabeteko lehen zapatuetan Azoka Berezia egiten dute Gernika-Lumoko Merkatu plazan, eta ailegatu da aurtengo lehen hitzordua.\nOhi legez, Urdaibaiko Txakolina ardatz hartuta egingo dute lehena. Bihar, 09:00etatik 14:30era, Busturialdeko sei txakolindegiren erakusmahaiak egongo dira. Hain zuzen, Arratzuko Urdaibai, Gautegiz Arteagako Egala, Gernika-Lumoko Itsasmendi, Ibarrangeluko Hasiberriak, Morgako Telleri eta Muxikako Lapazaran izango dira biharko protagonistak.\nTxakolinak gazta pintxoekin dastatzeko aukera edukiko dute Merkatu plazara hurreratzen diren herritarrek. Lau gazta eskoizle egongo dira, eta horietatik bi dira eskualdekoak: Errigoitiko Bizkaigane eta Muxikako Maumeko gazta. Arbizuko Poxtineneko gaztaren ekoizleak eta Urretxuko Jose Ramon Etxabe ere Gernika-Lumora joango dira bihar.\nBestalde, bederatzi artisauk euren eskaintzak jarriko dituzte salmahaietan, eta ogia, euskal pastela, patea eta gildak erosteko aukera ere egongo da. Literaturak ere bere txokoa edukiko du Gernika-Lumoko Urdaibaiko Galtzagorriak-en eskutik.\nGainera, zapaturo legez, eskualdeko baserritarren produktuak erosteko aprobetxatu ahalko dute Azoka Berezira doazenek.


Amaia Berrin lapurretan egin dute - Aretxabaleta - Goiena.eus\nAmaia Berrin lapurretan egin dute\nUbane Madera 2015-02-02 17:09\nTailerraren egoera, lapurrak sartu ostean.\nBart gauean lapurrak sartu dira Aretxabaletako Amaia Berri iturgintzaren tailerrera. Furgoneta berria, materiala eta erremintak eraman dizkiete. Ertzaintza goizean egon da frogak batzen. "Kolpe gogorra izan da, baina orain arte moduan segituko dugu lanean", azpimarratu du Asier Biain ugazabak.\nAtzo arratsaldean hemendik pasatu nintzen eta dena ondo zegoen, beraz, edo arratsaldean bertan edo gauean sartu dira lapurrak. Aretxabaletatik saihesbiderako irteeran daukagun errepidera aldeko patiotik sartu dira. Hesia ebakita. Apurtu digute atzeko atea eta barrura sartu dira. Bi urte zituen fugonetan, materiala eta erremintak eraman dituzte. Gura izan duten dena. Ze ikusten dira gauza asko mugituta. Gainera, eraman duten materialak kilo asko hartzen du, eta hori zela eraman antolatzen ibili direla ere ikusten da ez dutelako hamar minutuan lapurtzeko moduko zerbait eraman", kontatu du Asier Biainek.\nLehenago atea zulatuta\nHark gaineratu du susmo batzuk badituztela: "Orain dela lau bat hilabete, atzeko ate hori berori (patiotik tailerrera sartzekoa) azaldu zen zulo bat eginda zuela, baina barruan ez zegoen ezer ukituta. Susmoa da orduan barrukoari begiratu ziotela, eta orain lapurretan egin digutela".\nBiainek kontatu duenez, salaketa jarri eta goizean Ertzaintza egon da lekuan bertan; froga batzuk hartu dituzte, argazkiak atera… "Esan digute akaso furgoneta agertuko dela, baina kobrea, brontzea… urtu egingo dutela eta ia seguru galdutzat emateko


Azaroko ohiko udalbatzarra, gaur iluntzeko 7etan hasita . diariovasco.com\nAzaroko ohiko udalbatzarra, gaur iluntzeko 7etan hasita\nAzaroko ohiko udalbatzarra izango da gaur iluntzean 19:00etan hasita. Guztira 15 gai aztertuko dituzte zinegotziek. Horien artean, emakumeen kontrako indarkeria ezabatzeko nazioarteko eguna dela eta, Oiartzungo EH Bilduk aurkeztutako mozioa; euskararen nazioarteko eguna dela eta, 'Zer egin dezaket nik euskararen alde' izeneko adierazpena; auzolana arau-tzeko udal ordenantzaren hasierako onarpena; LIN-3B eremua urbanizazio eta jarduera industriala ezar-tzeko baldintzak zehazteko Oiar-tzungo Udala eta Argitze-Eder SLren arteko hitzarmenaren onarpena; Lintzirin poligonoan zoladura eta dranaitzea konpontzeko proiektua finantzatzeko Oiartzungo Udala eta Carrefour Property Espala SLUren arteko hitzarmenaren berri ematea; Oarsoaldearekin lankidetza hitzarmen esparrua 2016ko Gestio Planerako.